<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0103">O-0103/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, Baroness <PERSON ID="4529">Sarah Ludford</PERSON>, <PERSON ID="96945">Marietje Schaake</PERSON>, <PERSON ID="96692">Leonidas Donskis</PERSON>, <PERSON ID="96677">Cecilia Wikström</PERSON>, <PERSON ID="4398">Gianni Vattimo</PERSON>, <PERSON ID="37324">Adina-Ioana Vălean</PERSON>, <PERSON ID="4335">Marielle De Sarnez</PERSON>, <PERSON ID="97203">Ramon Tremosa i Balcells</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0103">Zadeva: Rastoče grožnje za svobodo obveščanja in tiska v državah članicah EU in ukrepi, ki jih načrtuje Komisija</OBJECT><CONTENT><PARA>Kot se je že zgodilo na Češkem in v Italiji, se sedaj tudi na Madžarskem, v Estoniji in v Romuniji razpravlja o uvedbi strogih omejitev glede svobode obveščanja in tiska, ki bi vladam dopuščale, da določajo vsebino, cenzurirajo kritiko in okrepijo svoj nadzor nad mediji. Osnutek zakona, ki ga je oblikovala vlada na Madžarskem, predvideva ustanovitev sveta za medije pod okriljem vlade, ki bi nadzoroval javne medije in katerega vodjo bi imenoval predsednik vlade. Estonski parlament razpravlja o predlogu novega zakona, po katerem bi bili novinarji dolžni razkriti svoje vire, časopisi pa bi bili kaznovani, če bi bili osumljeni načrtovanja objave „morebitno škodljivih informacij”. V Romuniji pa je vrhovni svet za obrambo parlamentu v zakonodajni postopek poslal novo nacionalno obrambno strategijo, v kateri je izpostavljen pojav medijskih kampanj, katerih cilj je „očrniti vladne institucije s širjenjem lažnih informacij o njihovih dejavnostih”. Zaskrbljujoča je tudi revizija zakonodaje o javni radioteleviziji. Madžarski, estonski in romunski novinarji in založniki ob podpori svojih kolegov iz drugih evropskih držav nasprotujejo takšnim načrtom, ki po njihovem mnenju ogrožajo svobodo tiska v njihovih državah in nevarno spominjajo na stare čase.</PARA><PARA>Ali Komisija meni, da so omenjeni osnutki zakonov združljivi z evropskimi standardi glede svobode obveščanja in tiska, ki jih predpisujejo člen 11 Listine EU o temeljnih pravicah, člen 10 Evropske konvencije o varstvu človekovih pravic in z njo povezana sodna praksa ter člen 6 PEU?</PARA><PARA>Ali se Komisija strinja, da je svoboda tiska temeljni element demokracije, ki jo morajo EU in njene institucije varovati, tudi, če je potrebno, z uveljavljanjem člena 7 PEU?</PARA><PARA>Kakšne ukrepe namerava sprejeti Komisija, da bi zagotovila ustrezno in dosledno izvajanje celotne zakonodaje na področjih notranjega trga, avdiovizualne politike, konkurence, telekomunikacij, državnih subvencij, obveznosti javnih služb in temeljnih pravic?</PARA><PARA>Kdaj bo objavljeno sporočilo o kazalcih pluralnosti medijev, ki je bilo napovedano za leto 2010, in kakšni bodo naslednji koraki? Ali bo med njimi še zlasti revizija direktive o televiziji brez meja, da bosta vanjo vključena svoboda tiska in pluralnost medijev?</PARA></CONTENT></QUEST>