<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000320">O-000320/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96835">Traian Ungureanu</PERSON>, <PERSON ID="23819">Csaba Őry</PERSON>, <PERSON ID="96814">Elena Băsescu</PERSON>, <PERSON ID="96834">Iliana Ivanova</PERSON>, <PERSON ID="33982">Marian-Jean Marinescu</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000320">Zadeva: Prost pretok delavcev znotraj Evropske unije</OBJECT><CONTENT><PARA>V nekaterih država članicah EU trenutno veljajo delovne omejitve za bolgarske in romunske državljane. Konec leta 2011 se za ti dve državi izteče druga faza prehodnega obdobja. Od leta 2011 naprej morajo države članice odločitev o podaljšanju ukrepov za še dve dodatni leti utemeljiti z dokazi o resnih motnjah delovanja svojega trga dela.</PARA><PARA>Podatki za edini državi, za kateri še veljajo omejitve prehodnega obdobja, kažejo, da: so konec leta 2010 romunski in bolgarski državljani, ki prebivajo v EU-25, predstavljali 0,6 % celotnega števila prebivalcev EU. Med letoma 2004 in 2009 so romunski in bolgarski delavci povečali BNP v Španiji in Italiji za 1,7 % oziroma 1,3 %. </PARA><PARA>1. Ali Komisija lahko pojasni pogoje, pod katerimi lahko posamezna država članica nadalje omejuje dostop do trga dela v tretjo fazo skladno z veljavnimi določbami Pogodbe, pridružitvenimi sporazumi in obstoječimi sodbami Sodišča Evropske unije?</PARA><PARA>2. Ali lahko Komisija oblikuje jasno definicijo “resnih motenj delovanja trga dela”? </PARA><PARA>3. Ali Komisija lahko pripravi in predloži jasno oceno metodologije, ki jo morajo države članice uporabiti, da bi dokazale, da je resne motnje delovanja trga dela povzročil dotok romunskih in bolgarskih delavcev?</PARA><PARA>4. Ali Komisija lahko predloži sklop obsežnih kazalcev za oceno zahtev držav članic za podaljšanje ali ponovno uvedbo prehodne ureditve? Bistvenega pomena je, da se javnost s temi merili seznani in obvesti na jasen in pregleden način. Šele takrat lahko Komisija zagotovi pregleden in prepoznaven proces za prihodnje države članice, ki bodo šle skozi ta postopek.</PARA></CONTENT></QUEST>