<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000218">H-000218/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: junij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000218">Zadeva: Stanje pri opredeljevanju strateških projektov in finančnih sredstev v okviru strategije EU za Podonavje</OBJECT><CONTENT><PARA>Evropska komisija je 8. decembra 2010 v skladu z zahtevo Evropskega sveta v sklepih z dne 18. in 19. junija 2009 ter Evropskega parlamenta v resoluciji z dne 20. januarja 2010 predložila strategijo EU za Podonavje. Svet Evropske unije jo je sprejel 13. aprila 2011, Parlament pa je v resoluciji z dne 15. februarja 2011 pozval države članice in Komisijo, naj strategijo začnejo izvajati, da bi imeli prebivalci te regije koristi od skupnih strateških projektov, ki bodo omogočili ustvarjanje delovnih mest ter spodbujali gospodarski in družbeni razvoj v regiji. Komisija je 3. februarja 2011 v Budimpešti predstavila imena krajev in regij, ki bodo odgovorni za usklajevanje prednostnih ukrepov strategije. Vloga koordinatorjev je, da skupaj z ustreznimi državami opredelijo merljive cilje in strateške projekte za izvajanje strategije, zlasti pa finančna sredstva, ki so za to potrebna.</PARA><PARA>Ali lahko Komisija pove, na kateri stopnji je opredeljevanje navedenih ciljev in projektov ter kakšna finančna sredstva je treba zagotoviti za njihovo izvajanje? Ali lahko pove, kdaj bodo sprejeti in objavljeni?</PARA></CONTENT></QUEST>