<QUEST><TI><TI-INTRO>USTNO VPRAŠANJE <QREF QID="H-2009-0384">H-0384/09</QREF></TI-INTRO><TI-SESSION>v času vprašanj, na delnem zasedanju novembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="96681">Vilija Blinkevičiūtė</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0384">Zadeva: O spremembi pravil Evropskega socialnega sklada o sofinanciranju in o drugih ukrepih za premostitev socialne recesije</OBJECT><CONTENT><PARA>Gospodarska recesija je na države Evropske unije vplivala različno. Ene bodo hitro in z lahkoto premagale težke čase, druge pa bodo za to morale plačati višjo ceno. Najslabše je, da bodo to ceno morali plačati tudi ljudje z najnižjimi dohodki. To lahko dodatno poveča revščino in socialno izključenost. Litva je ena tistih držav, v katerih brezposelnost hitro narašča, pokojnine, socialne dajatve in socialni programi pa se zmanjšujejo. Vlade pozivajo vse, naj si zategnejo pasove in solidarnostno rešujejo težave, vendar pa so notranje zmožnosti držav članic omejene. Načelo solidarnosti bi moralo veljati tudi v Evropski uniji. Brez dvoma je mogoče najti načine za podporo držav članic, ki so v najhujši stiski. Kot primer želim omeniti Evropski socialni sklad. Z začasno prekinitvijo nacionalnega sofinanciranja projektov, ki jih financira Evropski socialni sklad, bi se sprostila sredstva, ki bi se lahko namenila reševanju brezposelnosti in socialnih problemov.</PARA><PARA>Kaj meni Svet o možnosti začasne prekinitve nacionalnega sofinanciranja projektov, ki jih financira Evropski socialni sklad? Katere druge ukrepe predlaga Svet, da bi zmanjšali socialno nazadovanje v državah članicah?</PARA></CONTENT></QUEST>