<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0131">O-0131/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE>, <PERSON ID="28206">Jean-Marie Cavada</PERSON>, v imenu <COMMITTEE COMMID="824">Odbora za državljanske svoboščine, pravosodje in notranje zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0131">Zadeva: SWIFT</OBJECT><CONTENT><PARA>Konec junija 2006 so mediji odkrili, da je podjetje SWIFT od konca leta 2001 naprej oblastem v ZDA pošiljalo osebne podatke. Delovna skupina, ustanovljena v skladu s členom 29, je 22. novembra sprejela mnenje, v katerem je sklenila, da je bila kršena direktiva EU o varstvu osebnih podatkov 95/46/ES<FNREF FNIDREF="FN1"/>, in pozvala k sprejetju ukrepov, ki bi nemudoma popravili sedanje nezakonito stanje.</PARA><PARA>Vprašanja Svetu so naslednja:</PARA><PARA>1. Svet in države članice so se do sedaj v tej zadevi vzdržale vsakršnega komentarja. Predvsem je Svet odklonil sodelovanje v zaslišanju, ki sta ga skupaj pripravila odbora ECON in LIBE. Zakaj so bili Svet in države članice tako pasivni v zadevi, pri kateri podatki o njihovih državljanih niso bili varovani in pri kateri je morda šlo za poslovno vohunjenje?</PARA><PARA>2. Kakšni so cilji nove delovne skupine, ki je bila nedavno ustanovljena v Svetu – ali obstaja namera, da bi  se z oblastmi ZDA pogajali o tej zadevi?</PARA><PARA>3. Ali bo bodoči sporazum skladen z novimi evropskimi pravili na tem področju (Uredba (ES) št. 1781/2006<FNREF FNIDREF="FN2"/> z dne 15. novembra 2006 o podatkih o plačniku, ki spremljajo prenose denarnih sredstev)?</PARA><PARA>4. Ali Svet ve, ali se podatki, ki jih zbira SWIFT, vnašajo v ameriški sistem ATS (Automatic Targeting System)?</PARA><PARA>5. Kar zadeva sporočanje osebnih podatkov finančnemu ministrstvu ZDA, delovna skupina po členu 29 meni, da je na voljo že obstoječ mednarodni okvir v boju proti terorizmu in da bi bilo treba možnosti, ki jih ponuja ta okvir, izkoristiti ob hkratnem zagotavljanju zahtevane ravni varstva temeljnih pravic. Kaj namerava Svet v takšnem okviru ukreniti v zvezi z oblastmi ZDA, da bi obnovil spoštovanje temeljnih evropskih načel, kar zadeva varstvo podatkov?</PARA><PARA>6. Dostop do podatkov, s katerimi upravlja SWIFT, omogoča pridobivanje podatkov o gospodarskih dejavnostih zadevnih posameznikov, podjetij ali držav, kar bi lahko pripeljalo do različnih oblik gospodarskega in poslovnega vohunjenja. Kaj namerava ukreniti Svet v zvezi s temi možnostmi?</PARA><FN FNID="FN1">  UL L 281 z dne 23.11.1995, str. 31.</FN><FN FNID="FN2">  UL L 345 z dne 8.12.2006, str. 1.</FN></CONTENT></QUEST>