<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0084">O-0084/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="23866">Edit Bauer</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0084">Zadeva: Listina o pravicah žensk</OBJECT><CONTENT><PARA>Sporočilo Komisije z naslovom Okrepljena zaveza za enakost med ženskami in moškimi – Listina žensk, ki je bilo objavljeno na začetku marca 2010 (KOM(2010)0078) ob mednarodnem dnevu žena, je opozorilo, da je enakost med ženskami in moškimi temeljna pravica, zapisana v členu 2 Pogodbe o Evropski uniji in v Listini Evropske unije o temeljnih pravicah. Prav tako je določilo pet temeljnih področij ukrepanja za spodbujanje enakosti v naslednjih petih letih. EP pričakuje, da bo Komisija do septembra 2010 sprejela novo celostno strategijo za enakost med ženskami in moškimi.</PARA><PARA>1.  Ali lahko Komisija seznanja Evropski parlament o napredku, ki je bil dosežen od marca 2010 pri pripravi nove strategije? </PARA><PARA>2.  Katere konkretne korake bodo sprejeli posamezni komisarji, da bi izpolnili cilje, s katerimi bi se okrepilo prizadevanje za enakost med spoloma, ki ga opredeljuje sporočilo Komisije?</PARA><PARA>3.  Kako namerava Komisija izpolniti obvezo, da bo zagotavljala popolno uresničitev sposobnosti žensk in v celoti izkoristila njihove spretnosti, hkrati pa omogočila usklajevanje med delom, družino in zasebnim življenjem?</PARA><PARA>4.  Katere instrumente namerava Komisija uporabiti, da bi občutno zmanjšala razliko v plačah med spoloma?</PARA><PARA>5.  Katere ukrepe namerava Komisija sprejeti, da bi zagotovila pravičnejšo razporeditev vodilnih mest v javnem življenju in gospodarstvu med ženskami in moškimi?</PARA><PARA>6.  Sporočilo izraža pripravljenost Komisije, „da dela na enakosti spolov v partnerstvu z vsemi zainteresiranimi stranmi, vključno s civilno družbo, na nacionalni, evropski in mednarodni ravni“. Kako namerava Komisija vključiti Evropski parlament v ta delovni postopek?</PARA></CONTENT></QUEST>