<QUEST><TI><TI-INTRO>USTNO VPRAŠANJE <QREF QID="H-2010-0174">H-0174/10</QREF></TI-INTRO><TI-SESSION>v času vprašanj, na delnem zasedanju aprila 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0174">Zadeva: Izzivanje Turčije in načrti Nata v zvezi z Egejskim morjem</OBJECT><CONTENT><PARA>Turčija v Egejskem morju čedalje pogosteje izziva s prisotnostjo svojih bojnih letal in vojaškega ladjevja. To izzivanje je povezano z nenehnimi prizadevanji Turčije in imperialističnimi načrti Nata, da bi Egejsko morje razdelili na dva dela in s tem ustvarili „sivo območje“ vzhodno od 25. poldnevnika, omejili suverene pravice Grčije v zračnem in morskem prostoru tega morja ter v grških mestih in na otokih. Turško vojno ladjevje in kopenski radarji motijo letala in helikopterje obalne policije in civilnega letalstva, ki opravljajo lete znotraj grškega zračnega prostora. Ladje turške vojne mornarice se približujejo grškim obalam, kot se je zgodilo 24. marca 2010, ko je turška korveta <I>Bafra</I> nezakonito vstopila v grške teritorialne vode, s čimer je povzročila izjemno nevarnost v celotni regiji.</PARA><PARA>Ali Svet obsoja izzivanja, ki so uperjena v suverene pravice Grčije, ter načrte Nata za razdelitev Egejskega morja na dva dela, s katerimi močno ogroža varnost in mir v celotnem jugovzhodnem Sredozemlju?</PARA></CONTENT></QUEST>