<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0109">O-0109/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="23868">Monika Beňová</PERSON> in <PERSON ID="28149">Poul Rasmussen</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0109">Zadeva: Razvoj na Slovaškem - zmanjševanje delavskih pravic slovaškega policijskega sindikata in remilitarizacija slovaških policijskih enot</OBJECT><CONTENT><PARA>Slovaška vlada je remilitarizirala svoje policijske enote, kar pomeni, da bodo imela vojaška sodišča pristojnost nad policijskimi enotami, železniško policijo, pazniki, varnostniki na sodišču, nacionalnimi varnostnimi organi in cariniki v času miru in vojne. Policijske enote bodo v času vojne ali vojnega stanja vojaške enote. Dejansko bo od leta 2006 dalje slovaške državljane nadzorovala vojska.</PARA><PARA>Slovaški policijski sindikat OzP Slovaška je organiziral zakonit protest, ki se ga je udeležilo 3000 policistov. Minister za notranje zadeve Vladimir Palko je po protestih degradiral predsednika OzP Miroslava Litvo in zagrozil z disciplinskimi ukrepi vsakemu policistu, ki se bo udeležil nadaljnjih protestov. Ali lahko Komisija nemudoma razjasni, ali ukrepi Slovaške vlade predstavljajo kršitev člena 6 Pogodbe o Evropski uniji?</PARA><PARA>Temelj za vzpostavitev skupnega območja svobode, varnosti in pravice v EU, kot določa naslov 6 Pogodbe EU, je zagotoviti, da imajo vsi državljani EU enako visoko raven standardov kazenskega pregona. Kako naj policija varuje demokratične pravice EU, če nima enakih pravic kot drugi državljani EU?</PARA><PARA>Odločitev o remilitarizaciji pomeni omejitev individualnih pravic policistov, ki so jim bile zagotovljene z Evropsko konvencijo o človekovih pravicah in Listino o temeljnih pravicah in svoboščinah, zlasti v členih 5 in 6, ki poudarjata pravico vseh državljanov do enakega dostopa in nepristranskega sojenja. To je povezano z nepristranskostjo civilnih sodnikov.  Sodniki na vojaških sodiščih so člani vojaškega osebja in tako policisti ne bi imeli enakih pravic kot drugi državljani EU. Odločitev slovaške vlade zato ni v skladu z Evropsko konvencijo in priporočilom 2000/10 odbora ministrov Sveta Evrope o evropskem kodeksu policijske etike. </PARA><PARA>Članstvo Evropske unije, kot ga določajo kopenhagenski kriteriji, od vseh držav članic EU zahteva, da spoštujejo svoje obveznosti do temeljnih evropskih vrednot. To je popolnoma razvidno iz sklepa Evropskega sveta iz leta 1993. Kako namerava ravnati Komisija, če slovaška vlada ne namerava spoštovati svojih obveznosti kot članica EU?</PARA></CONTENT></QUEST>