<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000052">O-000052/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1892">Carlos Coelho</PERSON>, <PERSON ID="28120">Simon Busuttil</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96859">Ioan Enciu</PERSON>, <PERSON ID="2319">Henri Weber</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96852">Cornelia Ernst</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="28619">Tatjana Ždanoka</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000052">Zadeva: Biometrični potni listi</OBJECT><CONTENT><PARA>Leta 2004 sprejeta Uredba Sveta (ES) št. 2252/2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice, je bila pomemben korak za zagotovitev varnejših potnih listov ter za vzpostavitev zanesljivejše povezave med potnimi listi in njihovimi imetniki, s čimer naj bi bila zagotovljena večja varnost pred zlorabami potnih listov in potovalnih dokumentov.</PARA><PARA>Vendar pojem varnosti potnih listov ne zajema zgolj potnih listov, pač pa celoten proces – od predložitve dokumentov, potrebnih za izdajo potnega lista, do zbiranja biometričnih podatkov ter preverjanja in ugotavljanja istovetnosti na mejnih prehodih. Povečanje varnosti potnih listov je brezsmiselno, če se hkrati ne odpravijo šibke točke v drugih delih verige.</PARA><PARA>Evropski parlament je med naknadnim pregledom uredbe leta 2008 opozoril, da je še vedno zelo malo izkušenj pri uporabi teh novih tehnologij in da še vedno obstajajo pomisleki glede:</PARA><PARA>- zanesljivosti in uporabnosti prstnih odtisov otrok in starejših oseb,</PARA><PARA>- ravni zaupanja v postopek zbiranja biometričnih podatkov,</PARA><PARA>- morebitnih pomanjkljivosti v sistemih identifikacije in stopenj napak v posameznih državah članicah ter</PARA><PARA>- različnih dokumentov, ki jih je treba predložiti za pridobitev potnega lista, in načina izdaje teh dokumentov (angleško <I>breeder documents</I>).</PARA><PARA>Zato je bila uvedena klavzula o ponovnem pregledu vsaka tri leta, da bi omogočili izvedbo potrebnih študij (ki jih je Parlament zahteval za posamična področja).</PARA><PARA>Ali lahko Komisija potrdi, da so rezultati omenjenih študij že na voljo? Ali namerava glede na težave v nekaterih državah članicah pravila ponovno oceniti? (Na primer v Franciji, kjer je izdanih 6,5 milijona biometričnih potnih listov, naj bi jih bilo od 500.000 do 1.000.000 ponarejenih, ker naj bi bili pridobljeni na podlagi lažnih dokumentov. Rezultati testa, ki ga je izvedla lokalna uprava mesta Roermond (Nizozemska), pa so pokazali, da za 21 % od 448 primerov odvzetih prstnih odtisov ni mogoče ugotoviti istovetnosti, kar pomeni, da niso uporabni.)</PARA></CONTENT></QUEST>