<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000146">O-000146/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4432">Claude Turmes</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="39317">Anni Podimata</PERSON>, <PERSON ID="28477">Fiona Hall</PERSON></TI-AUTHOR></TI><OBJECT OBJID="OBJ000146">Zadeva: Določbe svežnja za reševanje dolgov Portugalske v zvezi s pregledom podpornih programov za obnovljive vire energije</OBJECT><CONTENT><PARA>Komisija je v svojem novejšem sporočilu z naslovom "Obnovljiva energija: Približevanje ciljem za leto 2020" in v pismu komisarja Oettingerja italijanski vladi (15. aprila 2011) priznala, da je treba podpreti tehnološki razvoj v sektorju obnovljivih energij in potrdila, da bodo spremembe, ki vplivajo na finančni donos obstoječih projektov, verjetno ogrozile stabilnost naložb in oslabile zaupanje vlagateljev. </PARA><PARA>Ne glede na to so 16. maja 2011 finančni ministri EU odobrili sveženj reševanja dolgov in podpisali memorandum o soglasju (MOS) z Mednarodnim denarnim skladom (MDS) in Portugalsko, v katerem se izrecno zahteva pregled obstoječega okvira o obnovljivih energijah. Pri obstoječih pogodbah, ki krijejo obnovljive energije, mora portugalska vlada oceniti možnost privolitve v ponovna pogajanja za pogodbe z nižjimi tarifami za dovajanje toka ter predstaviti poročilo v zadnjem četrtletju leta 2011 skupaj z nadaljnjo študijo o učinkovitosti podpornih programov za obnovljive vire energije. Sporazum o soglasju tudi obvezuje Portugalsko, da mora znižati tarife za dovajanje toka v novih pogodbah, zagotoviti spodbudo za zmanjšanje stroškov s postopnim zmanjševanjem tarif ter razviti alternativne mehanizme za zrelejše tehnologije, kot so premije za dobavo energije. </PARA><PARA>To pomeni natančno takšno spremembo politike, ki ogroža zaupanje vlagateljev. Kakor je komisar Oettinger navedel v pismu italijanski vladi, bi takšne politike vplivale na finančni donos obstoječih projektov in verjetno kršile splošna načela nacionalne zakonodaje in zakonodaje Skupnosti. Ogrožajo tudi stabilnost naložb na tem področju z možnimi posledicami za gospodarsko okrevanje.</PARA><PARA>Katere ukrepe bo sprejel Svet, da bi zagotovil, da njegove politike in priporočila niso ogroženi, zlasti v okviru svežnjev gospodarskega reševanja dolgov? Kako bo Svet zagotovil stabilen in zanesljiv okvir za naložbe v obnovljive energije ter se izognil ponovnemu odprtju pogajanj za obstoječe pogodbe? Ali lahko Svet potrdi svojo politiko, da imajo južne evropske države polno podporo za izkoriščanje svojih virov obnovljive energije ter njihovo nadaljnjo uporabo kot orodje za gospodarsko okrevanje in ustvarjanje delovnih mest?</PARA></CONTENT></QUEST>