<QUEST><TI><TI-INTRO>USTNO VPRAŠANJE <QREF QID="H-2010-0012">H-0012/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28117">Jim Higgins</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0012">Zadeva: nujna potreba po uvedbi vseevropske letališke varnostne politike</OBJECT><CONTENT><PARA>Ali je Svet zaskrbljen zaradi očitnega pomanjkanja usklajenosti/soglasja med letališči po vsej Evropi glede tega, kaj so ustrezni varnostni pregledi na letališčih?</PARA><PARA>Odločitev o uvedbi naprav za skeniranje celega telesa, ki jo je amsterdamsko letališče sprejelo po spodletelem poskusu terorističnega napada pri Al Kaidi izurjenega Abdulmutalaba na božični dan, bi utegnila otežiti gibanje evropskih prebivalcev, saj bi lahko vse države članice sledile temu zgledu in sprejele različne zahteve za lete. Evropa mora ravnati solidarno, da bi zagotovila čim večjo varnost in udobnost potnikov.</PARA><PARA>Glede na stroške in invazivnost skenerjev celega telesa ter očitne posledice za zasebnost, da ne omenjamo nedoslednih varnostnih zahtev in standardov, ki jih bo po vsej EU povzročila intervencijska uvedba skenerjev, je razvidno, da mora EU nujno uresničiti vseevropsko letališko varnostno politiko, da bi zaščitila prosto gibanje naših državljanov. Kako ste oziroma boste ukrepali, da bi to zagotovili?</PARA></CONTENT></QUEST>