<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0049">O-0049/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="26851">Nikolaos Chountis</PERSON> in <PERSON ID="96769">Jürgen Klute</PERSON>, v imenu skupine <GRPOL GRPOLID="2950">GUE/NGL</GRPOL>, <PERSON ID="96730">Sven Giegold</PERSON></TI-AUTHOR><TI-DEST>za Svet</TI-DEST></TI><OBJECT OBJID="OBJ0049">Zadeva: Bonitetne agencije</OBJECT><CONTENT><PARA>Kljub dejstvu, da institucije EU priznavajo negativno vlogo bonitetnih agencij v sedanji krizi (COM(2008)0704), je EU slednjim dodelila pravico, da ocenjujejo ne le podjetja, ampak tudi gospodarstvo držav članic. Uredba (ES) št. 1060/2009<FNREF FNIDREF="FN1"/>, namesto da bi omejila njihove dejavnosti, pravzaprav formalizira in povečuje naloge bonitetnih agencij.</PARA><PARA>Ne le, da bonitetne agencije niso uspele napovedati krize na trgu hipotekarnih posojil, ampak tudi niso objektivno ocenile kreditnega tveganja v vrsti finančnih škandalov. Poleg tega so se podjetja s celega sveta množično pritožila, da bonitetne agencije izsiljujejo plačila honorarjev, kar kaže na stanje nejasnosti, ki je značilno za bonitetne agencije. </PARA><PARA>Glede na to, da je politično nesprejemljivo in ekonomsko tvegano za EU in njene države članice, da upoštevajo bonitetne ocene zasebnih podjetij ter poleg tega omogočajo, da gospodarske funkcije, ki v nobenih okoliščinah ne bi smele biti v rokah zasebnih podjetij, izvajajo bonitetne agencije, katere takojšnje ukrepe namerava Svet sprejeti, da bi odpravil pravico bonitetnih agencij, da lahko ocenjujejo gospodarstva držav članic?</PARA><PARA>Treba je temeljito prestrukturirati bonitetne agencije, zato morajo javni organi odobravati dovoljenja zasebnim bonitetnim agencijam ter jih nadzorovati. Kakšno je stališče Sveta do teh predlogov?</PARA><PARA>Sedanje velike bonitetne agencije so družbe s sedežem v ZDA. Kakšno je stališče Sveta glede javne Evropske bonitetne agencije, da bi rešili navzkrižje interesov, ki ovira postopek ocenjevanja bonitete? </PARA><FN FNID="FN1">  UL L 302, 17. 11. 2009, str. 1.</FN></CONTENT></QUEST>