<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0215">O-0215/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1665">Salvador Garriga Polledo</PERSON>, <PERSON ID="96813">Barbara Matera</PERSON>, <PERSON ID="38596">Elisabeth Morin-Chartier</PERSON>, <PERSON ID="96850">Damien Abad</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0215">Zadeva: Nujno potrebna revizija uredbe o Evropskem skladu za prilagoditev globalizaciji</OBJECT><CONTENT><PARA>Po reviziji uredbe o Evropskem skladu za prilagoditev globalizaciji junija 2009, ki je omogočila, da se podpora zagotavlja tudi delavcem, ki so bili odpuščeni neposredno zaradi svetovne finančne in gospodarske krize, je bilo Komisiji posredovanih veliko prošenj za financiranje iz Evropskega sklada za prilagoditev globalizaciji. Z močno povečanim povpraševanjem postajajo opazne pomanjkljivosti v delovanju tega sklada, zlasti zelo velike zamude pri dejanskem zagotavljanju finančne pomoči na terenu.</PARA><PARA>Parlament je 7. septembra 2010 sprejel resolucijo o financiranju in delovanju Evropskega sklada za prilagoditev globalizaciji (poročilo <ANCHOR ID="1" FAMILY="REPORT" TYPE="A7" YEAR="2010" NUMBER="0236">A7-0236/2010</ANCHOR>, poročevalec: Miguel Portas), v katerem poziva k izboljšanju postopkovne in proračunske ureditve sklada. Parlament je v ta namen pozval Komisijo, naj nov predlog za revizijo uredbe o Evropskem skladu za prilagoditev globalizaciji vloži hkrati z vmesno oceno sklada.</PARA><PARA>1.  Kdaj namerava Komisija glede na nujne razmere, ki jih je povzročil naval novih prošenj, predložiti predlog za revizijo uredbe o Evropskem skladu za prilagoditev globalizaciji?</PARA><PARA>2.  Ali se bodo s to revizijo podaljšali obdobje veljavnosti revizije uredbe o Evropskem skladu za prilagoditev globalizaciji iz leta 2009 in z njo zagotovljena odstopanja, in sicer do konca tekočega večletnega finančnega okvira leta 2013 (namesto konca leta 2011, kakor je bilo prvotno načrtovano), v skladu z zahtevo Parlamenta v zvezi s to zadevo?</PARA><PARA>3.  Katere konkretne predloge iz zadevnega poročila Evropskega parlamenta o olajševanju, pospeševanju in poenostavitvi uporabe Evropskega sklada za prilagoditev globalizaciji namerava Komisija vključiti v svoj nov zakonodajni predlog?</PARA></CONTENT></QUEST>