<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000118">O-000118/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96702">Elena Oana Antonescu</PERSON>, <PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000118">Zadeva: Evropski nalog za prijetje</OBJECT><CONTENT><PARA>Komisija v svojem nedavnem sporočilu (KOM(2011)0175) poudarja, da se je evropski nalog za prijetje pokazal kot učinkovit instrument za boj proti čezmejnemu kriminalu, organiziranemu kriminalu in terorizmu. Vendar, kot opozarja Komisija, lahko njegov ugled in učinkovitost zamajejo poročila, da se uporablja za zasliševanje namesto za pregon in izvrševanje kazni ter za lažja kazniva dejanja brez primerne presoje, ali je predaja sorazmerna, in ne glede na kadrovske in finančne stroške, ki po ocenah ene od držav članic znašajo 25.000 EUR za vsak postopek predaje. </PARA><PARA>V nekaterih primerih osebe, za katere velja evropski nalog za prijetje, v državi članici izdajateljici in v državi članici izvršiteljici nimajo možnosti ustreznega pravnega zastopanja. Poleg tega lahko razmere v zaporih v številnih državah članicah EU omajajo zaupanje v ustrezno ravnanje z zaporniki, na katerem temeljita evropski nalog za prijetje in okvirni sklep o premestitvi obsojenih oseb, ki bo kmalu pričel veljati.</PARA><PARA>- Ali Komisija meni, da se je evropski nalog za prijetje pokazal kot koristen instrument in da je prinesel želene rezultate?</PARA><PARA>- Kako namerava Komisija zagotoviti, da se bo nesorazmerna raba evropskega naloga za prijetje v praksi končala? </PARA><PARA>- Kako namerava Komisija zagotoviti, da bodo imele osebe, za katere velja evropski nalog za prijetje, dejansko pravico do pravnega svetovanja v državi izdajateljici in v državi izvršiteljici, ter da odločitev, da se evropski nalog za prijetje ne izvrši, pomeni tudi odstranitev schengenskega opozorila?</PARA><PARA>- Katere predloge namerava Komisija predložiti, da standardi kazenskega prava in razmere v zaporih v Evropski uniji ne bodo več vzbujale nezaupanja v pravosodne sisteme držav članic?</PARA></CONTENT></QUEST>