<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0063">O-0063/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4332">Philippe Morillon</PERSON>, v imenu <COMMITTEE COMMID="821">Odbora za ribištvo</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0063">Zadeva: Kriza ribiškega sektorja kot posledica povečanja cene dizelskega goriva</OBJECT><CONTENT><PARA>Od leta 2004 se je cena nafte povečala za štirikrat. Maja so se cene goriva dvignile na raven, ki je povzročila hudo krizo ribiškega sektorja. Dejansko so prizadeta vsa področja.</PARA><PARA>V takih razmerah je veliko morskih ribičev in podjetij obsojenih na to, da prenehajo s svojo dejavnostjo, kar pomeni hude gospodarske in socialne posledice za Unijo. </PARA><PARA>Veliko pomorskih delavcev se je znašlo v brezupnem položaju, ki zahteva sprejem nujnih ukrepov in učinkovito ureditev za soočanje z izrednimi razmerami. </PARA><PARA>Pretekli teden je bil ribiški sektor v Franciji ohromljen, ladje so bile v pristanišču. Mornarji-ribiči so od oblasti zahtevali, naj sprejmejo pobude za soočanje s temi hudimi razmerami. Konflikt in ustavitev ribiških dejavnosti se širita na druge dele Evropske unije.</PARA><PARA>Glede na veljavno ureditev, zlasti glede pomoči &quot;de minimis&quot;, ki se je izkazala za povsem nezadostno, da bi zagotovila in zavarovala ribiški sektor skupnosti, je treba sprejeti kratkoročne, srednjeročne in dolgoročne ukrepe za pomoč temu zelo pomembnemu sektorju Evropske unije.</PARA><PARA>Odbor ob upoštevanju teh razmer Svetu zastavlja naslednje vprašanje za ustni odgovor:</PARA><PARA>Katere nujne ukrepe in ureditev, kot tudi dolgoročne ukrepe namerava Svet sprejeti, da se bo ribiški sektor lahko soočal s stalnim naraščanjem cen dizelskega goriva?</PARA></CONTENT></QUEST>