<QUEST><TI><TI-INTRO>USTNO VPRAŠANJE <QREF QID="H-2009-0379">H-0379/09</QREF></TI-INTRO><TI-SESSION>v času vprašanj, na delnem zasedanju novembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="26851">Nikolaos Chountis</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0379">Zadeva: Možno odpuščanje v podjetju &quot;Hellenic Shipyards S. A.&quot; iz Skaramange zaradi izsiljevanja matične družbe</OBJECT><CONTENT><PARA>Podjetje „Hellenic Shipyards S. A.“ iz Skaramange in nemško podjetje HDW (obe sta člana nemške skupine „ThyssenKrupp Marine Systems“) sta sporočili, da nameravata odpovedati pogodbo z grško vlado o izdelavi štirih podmornic in vzdrževanju treh drugih podvodnih plovil, saj naj bi jima grška država dolgovala 524 milijonov evrov. Medtem je grško ministrstvo za obrambo zaradi dokazanih težav s stabilnostjo zavrnilo izplačilo zapadlega dolga in prevzem prve izmed štirih podmornic. Opozoriti je treba še na dejstvo, da je grška država že izplačala 80 % skupnega zneska za sedem podmornic. Pri obnašanju nemškega podjetja gre za izsiljevanje, saj bi bila odpoved pogodbe močan udarec za ladjedelnico, zaradi česar bi 2000 delavcev podjetja „Hellenic Shipyards S.A.“ ostalo brez službe. Ali lahko Komisija odgovori na naslednji vprašanji: Katere ukrepe imajo na voljo države članice, da bi se zoperstavile multinacionalkam, ki brez obotavljanja postavljajo neuresničljive zahteve in pogosto spreminjajo pogodbene pogoje, s čimer ogrožajo delovna mesta? Kako lahko Komisija prispeva k ohranjanju omenjenih delovnih mest?</PARA></CONTENT></QUEST>