<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0119">O-0119/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96891">Paolo De Castro</PERSON><BRK/>v imenu <COMMITTEE COMMID="2870">Odbora za kmetijstvo in razvoj podeželja</COMMITTEE></TI-AUTHOR></TI><OBJECT OBJID="OBJ0119">Zadeva: Razmere na področju čebelarstva</OBJECT><CONTENT><PARA>V poročilu Komisije o uporabi člena 105 in naslednjih Uredbe Sveta (ES) št. 1234/2007, ki se nanašajo na ukrepe za izboljšanje pogojev za proizvodnjo in trženje čebelarskih proizvodov (KOM(2010)0267) z dne 28. maja 2010 sta poudarjena uporabnost nacionalnih čebelarskih programov, ki so sofinancirani iz proračuna EU, ter njihov ugoden učinek na evropski sektor čebelarstva.</PARA><PARA>Vendar pa številni izzivi in težave, s katerimi se sooča evropsko čebelarstvo, vzbujajo zaskrbljenost. Čebelarjem in drugim izvajalcem na tem področju v EU je treba omogočiti, da bodo lahko načrtovali svoje prihodnje dejavnosti, saj je prihodnost politike po letu 2013 negotova. </PARA><PARA>Komisijo poziva, naj odgovori na naslednja vprašanja:</PARA><PARA>1. Kako in kdaj se namerava ugodno odzvati na zahteve držav članic in izvajalcev iz poročila z maja 2010? </PARA><PARA>2. Kako bodo namenska sredstva EU med letoma 2010 in 2012 razdeljena med države članice ? </PARA><PARA>3. Sedanji programi se bodo končali 2012. Kako bo Komisija zagotovila, da bo po letu 2013 sedanja podpora čebelarstvu v skupni kmetijski politiki ohranjena in okrepljena?</PARA><PARA>4. Ali je Komisija pripravljena vključiti čebelje bolezni v veterinarsko politiko, kot je zahteval Parlament v svoji resoluciji z 20. novembra 2008?</PARA><PARA>5. Ali namerava Komisija glede na to, da je opraševanje s čebelami nujno potrebno za orne pridelke, sadje in zelenjavo, oblikovati akcijski načrt za boj proti kolapsu čebeljega roja? Med dejavnike, ki prispevajo h kolapsu čebeljega roja, sodijo pesticidi in potencialno tudi toksin Bt , ki ga izločajo gensko spremenjene poljščine. Ali bo Komisija zaprosila kmetijsko-kemijski sektor, naj financira več raziskav na tem področju in ali bo v skladu z načelom onesnaževalec plača preučila odgovornost za zmanjšanje čebeljih populacij ter posledično izgubo donosov?</PARA><PARA>6. Ali je Komisija prav tako kot Parlament prepričana (resoluciji z 20. novembra 2008 in 22. aprila 2004), da je treba evropsko čebelarstvo podpreti na obsežnejši in bolj usklajen način, z uporabo dodatnih instrumentov v prihodnji skupni kmetijski politiki (na primer z ukrepi za krepitev biotske raznolikosti, omilitev posledic podnebnih sprememb in drugih)?</PARA></CONTENT></QUEST>