<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0134">O-0134/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> in <PERSON ID="28134">Eva-Britt Svensson</PERSON>, v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0134">Zadeva: Skupni čarterski leti za izgon nezakonitih priseljencev ali beguncev v države, kjer so vojne razmere</OBJECT><CONTENT><PARA>Nedavno so države članice izvedle skupne prisilne izgone afganistanskih državljanov v Afganistan, kljub vojni, ki razsaja v številnih regijah te države, in morilskim atentatom, ki se redno izvajajo zlasti v Kabulu.</PARA><PARA>Ali Komisija ne meni, da je takšen izgon v nasprotju s členom 19 Listine Evropske unije o temeljnih pravicah in s členom 3 Evropske konvencije o varstvu človekovih pravic ter členom 4 njenega četrtega protokola? Če se Komisija s to izjavo strinja, kakšno stališče namerava zavzeti glede držav članic, ki so izvedle oziroma nameravajo izvesti izgone v države, ki predstavljajo nevarnost za psihično integriteto ali življenje izgnanih ljudi?</PARA><PARA>Ali Komisija ne meni, da ima vsak človek, ki se znajde v podobni situaciji, pravico do uporabe dodatne zaščite v skladu s členom 15(c) Direktive Sveta 2004/83/ES<FNREF FNIDREF="FN1"/> z dne 29. aprila 2004 o minimalnih standardih glede pogojev, ki jih morajo izpolnjevati državljani tretjih držav ali apatridi, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite?</PARA><PARA>Na zasedanju Evropskega sveta 29. in 30. oktobra 2009 so se voditelji držav in predsedniki vlad sporazumeli o preučitvi možnosti rednega zakupa skupnih letov za vračanje, financiranega iz sredstev agencije FRONTEX. Komisija je bila pozvana, da s tem v zvezi vloži predloge do začetka leta 2010. Kako se namerava Komisija odzvati na te predloge? Ali meni, da bodo ti leti redni in da to predstavlja močan preobrat politike EU na področju azila in priseljevanja?</PARA><PARA>Veliko število beguncev in prosilcev za azil, ki prihajajo iz Afganistana ali drugih držav v podobnih razmerah, ne vložijo prošnje, saj se bojijo, da bodo izgnani v državo članico, preko katere so vstopili v Evropsko unijo, kjer pa je stopnja dodelitve statusa azila zelo nizka. Ali je Komisija izvedla oceno izgonov prosilcev za azil v prvo državo članico vstopa in dodeljevanja statusa azila v zadevnih državah članicah? Ali je Komisija sprožila postopke proti državam članicam zaradi kršitve določb te uredbe na področju prošenj za azil in nezakonitega izgona proti prvi državi članici vstopa? Ali namerava Komisija v kratkem predlagati revizijo Uredbe (ES) št. 343/2003<FNREF FNIDREF="FN2"/>, običajno imenovano Uredba Dublin II?</PARA><FN FNID="FN1">  UL L 304, 30.9.2004, str. 12.</FN><FN FNID="FN2">  UL L 50, 25. 2. 2003, str. 1.</FN></CONTENT></QUEST>