<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2004-0088">O-0088/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4453">Luisa Morgantini</PERSON>, <PERSON ID="4302">Feleknas Uca</PERSON> in <PERSON ID="28248">Gabriele Zimmer</PERSON>, v imenu skupine <GRPOL GRPOLID="1106">GUE/NGL</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0088">Zadeva: Odpis dolgov državam v razvoju po zmanjšanju iraškega dolga</OBJECT><CONTENT><PARA>&quot;Pariški klub&quot; se je novembra odločil izbrisati 80% iraškega tujega dolga, ki naj bi znašal 96 milijard dolarjev. </PARA><PARA>Vseeno pa ugotavljamo, kot je to že zahteval Evropski parlament v svoji resoluciji z dne 18. maja 2000, da ukrep temelji bolj na geopolitičnih merilih in ni prava splošna strategija, ki bi stremela k zmanjšanju ali odpisu dolga držav v razvoju, ter omogočala, da najrevnejše države vlagajo v izboljšanje življenjskih pogojev svojih državljanov.</PARA><PARA>Po razpoložljivih podatkih znaša dolg 42 najbolj zadolženih držav 35 milijard dolarjev. Tudi Svetovna banka ocenjuje, da je treba nemudoma nameniti dodatnih 2,3 milijarde dolarjev za odpis dolga, da bi tako preprečili zaustavitev programa za zelo zadolžene revne države. V osmem poglavju razvojnih ciljev tisočletja je omenjeno dejstvo, da mora biti problem dolga držav v razvoju obravnavan s pomočjo državnih in mednarodnih ukrepov, ki naj bi omogočili dolgoročno odpravo zadolženosti.</PARA><PARA>Ker se je Evropska unija obvezala razvojnim ciljem tisočletja, mora Svet na evropski in mednarodni ravni sprejeti konkretne ukrepe, da bi se merila, na katerih temelji zmanjšanje tujih dolgov v Iraku, uporabljala tudi v primeru dolgov zelo zadolženih revnih držav.</PARA></CONTENT></QUEST>