<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0295">H-0295/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: junij 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96705">Bendt Bendtsen</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0295">Zadeva: Pristopna pogajanja Kitajske v zvezi s sporazumom STO o javnih naročilih</OBJECT><CONTENT><PARA>Kitajski nacionalni program registracije domačih inovacijskih proizvodov je primer, kako si Kitajska prizadeva zaščititi domača podjetja. Programa ne bi bilo mogoče izvesti, če bi Kitajska – tako kot številne druge države – podpisala sporazum o javnih naročilih, k čemur se je odkrito zavezala.</PARA><PARA>Ali lahko Komisija pojasni, kakšno je stanje v pogajanjih o pristopu Kitajske k sporazumu o javnih naročilih ter kakšna je strategija EU v pogajanjih? Pristop Kitajske k sporazumu bi moral biti med najpomembnejšimi cilji EU.</PARA><PARA>Ali lahko Komisija pojasni, kakšni so dosežki nedavnega obiska predsednika Barrosa, komisarja Karla De Guchta, baronice Catherine Ashton in drugih na Kitajskem v zvezi z dostopom do trga in pogajanji glede sporazuma o javnih naročilih?</PARA><PARA>Kakšno je mnenje Komisije o izjavi Joerga Wuttkesa v Financial Timesu 7. aprila, da naj bi tuja podjetja razmišljala o tem, da zapustijo državo – ne zaradi konkurence, temveč ker se zdi podjetniško okolje naravnano tako, da jih postavlja v najslabši položaj? </PARA></CONTENT></QUEST>