<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000070">O-000070/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96882">Elisabeth Köstinger</PERSON>, <PERSON ID="96787">Herbert Dorfmann</PERSON>, <PERSON ID="28228">Albert Deß</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="1318">James Nicholson</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96959">George Lyon</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="96875">Britta Reimers</PERSON>, <PERSON ID="28116">Marian Harkin</PERSON>, <PERSON ID="97131">Giommaria Uggias</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000070">Zadeva: Razmejitev območij z omejenimi možnostmi v okviru reforme skupne kmetijske politike</OBJECT><CONTENT><PARA>Evropska komisija je aprila 2009 v svojem sporočilu „Boljšemu usmerjanju pomoči kmetom na območjih z naravnimi omejitvami naproti“ navedla, da je strokovna skupina pod vodstvom Skupnega raziskovalnega centra opredelila osem meril glede tal in podnebja, ki bi jih lahko uporabili za določanje zemljišč z resnimi omejitvami za kmetijsko proizvodnjo. Komisija je zapisala, da je za popolno razumevanje, kakšni bi bili natančni vplivi uporabe teh biofizikalnih meril, potrebno sodelovanje držav članic pri simulacijah na podlagi ustrezno izčrpnih podatkov o tleh in podnebju. Zaprošene so bile, naj v šestih mesecih po sprejetju tega sporočila izdelajo zemljevide območij, ki bi bila po teh simulacijah upravičena do plačil za območja z omejenimi možnostmi. </PARA><PARA>Parlament je v svoji resoluciji z dne 5. maja 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0132">P7_TA(2010)0132</ANCHOR>) odgovoril na sporočilo Komisije, da bo „mogoče končno mnenje o izbrani osnovni teritorialni enoti ter merilih in mejnih vrednosti, ki jih je predlagala Komisija, podati šele, ko bodo na voljo podrobni zemljevidi, ki jih bodo izdelale države članice“. </PARA><PARA>Ali lahko Svet obvesti Parlament o aktualnem stanju pri pripravi teh zemljevidov? Kdaj bodo zemljevidi držav članic na voljo Parlamentu, tako da bosta imeli obe zakonodajni veji enake osnovne informacije, ki bodo v okviru reforme skupne kmetijske politike osrednjega pomena pri odločanju?</PARA></CONTENT></QUEST>