<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0074">O-0074/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4303">Helmuth Markov</PERSON>, v imenu <COMMITTEE COMMID="810">Odbora za mednarodno trgovino</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0074">Zadeva: Mednarodni sporazum o tropskem lesu (ITTA) iz leta 2006</OBJECT><CONTENT><PARA>Svet se je s Parlamentom posvetoval glede osnutka sklepa Sveta (11964/07) o sklenitvi mednarodnega sporazuma o tropskem lesu iz leta 2006 v imenu Evropske skupnosti na podlagi prvega pododstavka člena 300(3) Pogodbe o ES. Predsednik Parlamenta je 28. januarja 2008 pisal Svetu in zahteval, da se Svet v skladu s postopkom privolitve posvetuje s Parlamentom, saj sporazum vzpostavlja „poseben institucionalni okvir“. Poleg tega postopkovnega vprašanja so vse pogostejše tudi skrbi glede krčenja in propadanja gozdov ter posledic, ki bi jih utegnilo imeti za podnebne spremembe in biotsko raznovrstnost. Kot del širšega pristopa, ki bi zajemal tudi gozdove v zmernem podnebnem pasu, zahteve za poštene in trajnostne lesne proizvode ter sledljivost v celotni dobavni verigi, bi učinkovit sporazum ITTA lahko pomembno prispeval k zaščiti gozdov po vsem svetu in zagotovil trajnostno rabo lesa.</PARA><PARA>Ali lahko Komisija v zvezi s tem: <BRK/></PARA><PARA>glede na to, da sta čezmerno   izkoriščanje in nezakonita sečnja še vedno zelo razširjena, pripravi   oceno učinkovitosti sporazumov o tropskem lesu v zadnjih dvajsetih letih? <BRK/></PARA><PARA>pojasni, v kakšnem razmerju   naj bi bili po njenih predvidevanjih sporazum ITTA ter drugi sporazumi,   kot sta konvencija o podnebnih spremembah in konvencija o biotski raznovrstnosti,   in pobude v okviru akcijskega načrta EU za uveljavljanje zakonodaje,   upravljanje in trgovanje v gozdarskem sektorju (FLEGT)? <BRK/></PARA><PARA>pojasni, kako namerava   zagotoviti, da bodo v skladu s pogodbenimi obveznostmi zahteve glede   varstva okolja vključene v trgovinske sporazume, še zlasti pa, da bodo   na trenutnih pogajanjih z državami jugovzhodne Azije upoštevani tudi   ukrepi za zaščito gozdov? <BRK/></PARA><PARA>navede, ali je pripravljena   Parlamentu in Svetu predložiti letno poročilo o izvajanju sporazuma   ITTA in učinkih trgovine na tropske gozdove, vključno ob upoštevanju   dvostranskih sporazumov, sklenjenih v okviru programa FLEGT?</PARA></CONTENT></QUEST>