<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0080">O-0080/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="2107">Jan Andersson</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0080">Zadeva: Sistem tarifnih preferencialov EU</OBJECT><CONTENT><PARA>V sistemu splošnih preferencialov Skupnosti (GSP) EU podpira države v razvoju tako, da njihovemu blagu omogoča lažji dostop do svojih trgov. Nova shema GSP je bila sprejeta 27. junija 2005 z Uredbo Sveta (ES) št. 980/2005<FNREF FNIDREF="FN1"/> in se uporablja do konca leta 2008. Ta uredba predvideva poseben spodbujevalni režim za trajnostni razvoj in dobro upravljanje (tako imenovani &quot;GSP+&quot;), ki omogoča dodatne ugodnosti za države, ki upoštevajo nekatere mednarodne standarde o človekovih pravicah in pravicah delavcev, varstvu okolja, boju proti drogam in dobrem upravljanju. Države upravičenke se med drugim obvežejo, da bodo ratificirale in izvajale standarde, ki so določeni v konvencijah Mednarodne organizacije dela Združenih narodov (ZN/ILO).</PARA><PARA>Komisija je v svojem sklepu z dne 21. decembra 2005 odločila, da bo podelila posebno spodbudo petnajstim državam, med katerimi so države, v katerih se dokazano kršijo načela iz konvencije ZN/ILO, še posebej tista, ki varujejo svobodo združevanja, kolektivna pogajanja, nediskriminacijo pri zaposlovanju in prenehanje otroškega in prisilnega dela. Dokazi o sistematičnih kršitvah držav, ki sodelujejo v GSP+ so zbrani v letnem poročilu Odbora strokovnjakov za izvajanje konvencij in priporočil Mednarodne organizacije dela.</PARA><PARA>Ali Komisija ob podeljevanju teh posebnih spodbud zadevnim državam upošteva &quot;Poročilo Odbora strokovnjakov za konvencije in priporočila&quot; Mednarodne organizacije dela za leti 2005 in 2006? Ali bo, glede na te dokaze, Komisija uporabila določbe o začasnem preklicu, določenem v členu 16 Sklepa Sveta (ES) št. 980/2005?</PARA><FN FNID="FN1">  UL L 169, 30.6.2005, str. 1.</FN></CONTENT></QUEST>