<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0071">O-0071/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1911">Martin Schulz</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0071">Zadeva: Ekonomske in socialne posledice prestrukturiranja podjetij v Evropi</OBJECT><CONTENT><PARA>General Motors Europe (GME) se je iz ekonomskih razlogov junija 2006 odločil zapreti svoj obrat v Azambuji (Portugalska). V obratu je zaposlenih 1150 ljudi, v vsej Evropi pa General Motors zaposluje okrog 64.000 delavcev. Zaprtje ne bo prizadelo le neke regije na Portugalskem, ampak naraščajo bojazni, da GME uporablja strategijo preseljevanja proizvodnje v države izven EU, ne da bi pri tem upošteval svojo socialno in finančno odgovornost. Zaenkrat GME predstavnikom delavcev še ni sporočil nobenih podatkov glede donosnosti te portugalske tovarne. Po drugi strani pa je od portugalske vlade za podporo svojih dejavnosti v regiji Azambuja prejel več kot 40 milijonov evrov. Primer GME je vse prej kot izjema, saj tudi drugi primeri kažejo na to, da avtomobilska podjetja svoje odločitve pogosto opirajo na povečevanje svojih dobičkov in se odločijo za preselitev proizvodnje tudi takrat, ko so njihove prvotne dejavnosti donosne.</PARA><PARA>Kako trajnosten je po mnenju Komisije razvoj avtomobilske industrije v EU, ob upoštevanju zgoraj navedenega?</PARA><PARA>Katera evropska sredstva so bila dodeljena podjetju GME za njegove dejavnosti na Portugalskem in v drugih državah članicah?</PARA><PARA>Ali podjetje General Motors Europe trenutno prosi EU za ekonomsko podporo svojih dejavnosti in če jo, na katerih lokacijah?</PARA><PARA>Kaj namerava storiti Komisija za to, da se zagotovi, da bodo podjetja v EU spoštovala svojo socialno in finančno odgovornost, delovala na korporacijsko odgovoren način in bodo poštena do vseh vpletenih strani (delavcev, lokalnih in regionalnih oblasti itd.) in skupnosti v krajih, kjer imajo svoje obrate, in ne bodo gledala zgolj na povečevanje svojih dobičkov?</PARA></CONTENT></QUEST>