<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0315">H-0315/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: julij 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0315">Zadeva: Potreba po zakonskem okviru na ravni EU o invalidih in boju proti diskriminaciji</OBJECT><CONTENT><PARA>Nekatere države članice Evropske unije trenutno še ne soglašajo z direktivo Sveta o izvajanju načela enakega obravnavanja oseb ne glede na vero ali prepričanje, invalidnost, starost ali spolno usmerjenost (KOM(2008)0426) (Direktiva o boju proti diskriminaciji). Evropski parlament je aprila lani sprejel zakonodajno resolucijo o predlogu direktive o boju proti diskriminaciji, vendar mora to direktivo soglasno sprejeti 27 držav članic EU. Diskriminacija je kompleksen pojav in jo je treba obravnavati na različnih ravneh. Zato morajo nacionalne vlade spoštovati, varovati in uresničevati pravico oseb do tega, da niso diskriminirane.</PARA><PARA>Ali se Svetu – glede na to, da je v Evropi že več kot 65 milijonov invalidov – ne zdi, da bi bilo treba pospešiti sprejetje te direktive v vseh državah članicah EU in s tem zagotoviti, da lahko invalidi živijo kot polnopravni državljani? Kakšno je stališče Sveta o sprejetju ločenega zakonodajnega akta o invalidih, saj je vseeno še vedno potreben poseben zakonski okvir o pravicah invalidov na ravni EU, četudi bodo njihove pravice varovane v skladu z evropsko direktivo o boju proti diskriminaciji?</PARA></CONTENT></QUEST>