<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0130">O-0130/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1934">Daniel Cohn-Bendit</PERSON>, <PERSON ID="4504">Kathalijne Maria Buitenweg</PERSON>, <PERSON ID="28409">Raül Romeva i Rueda</PERSON> in <PERSON ID="28235">Cem Özdemir</PERSON>, v imenu skupine <GRPOL GRPOLID="1107">Verts/ALE</GRPOL>, <PERSON ID="28979">Giusto Catania</PERSON>, <PERSON ID="1849">Sylvia-Yvonne Kaufmann</PERSON>, <PERSON ID="37008">Jens Holm</PERSON>, <PERSON ID="28248">Gabriele Zimmer</PERSON>, <PERSON ID="28406">Miguel Portas</PERSON> in <PERSON ID="4298">André Brie</PERSON>, v imenu skupine <GRPOL GRPOLID="1106">GUE/NGL</GRPOL>, <PERSON ID="28306">Ana Maria Gomes</PERSON>, <PERSON ID="4469">Claudio Fava</PERSON>, <PERSON ID="1289">Proinsias De Rossa</PERSON> in <PERSON ID="28421">Marianne Mikko</PERSON></TI-AUTHOR><TI-DEST>za Svet</TI-DEST></TI><OBJECT OBJID="OBJ0130">Zadeva: Preselitev beguncev iz Guantanama</OBJECT><CONTENT><PARA>Po več letih brezpravnega pridržanja ostaja v Guantanamu približno 55 oseb, ki niti pred vojaškimi komisijami ZDA niti v katerem koli drugem sodnem postopku nikoli niso bile obtožene kakršnih koli kaznivih dejanj in za katere se takšne obtožbe ne pričakujejo. ZDA so tako za približno 30 oseb že priznale, da niso osumljene ničesar in bi lahko bile izpuščene, vendar jih ni mogoče vrniti v njihove države izvora, ker jim tam grozi preganjanje in mučenje.</PARA><PARA>Ob upoštevanju, da je Evropski parlament sprejel že več resolucij, v katerih je pozval k zaprtju zapora v Guantanamu in države članice Evropske unije prosil, naj ponudijo humanitarno zaščito osebam, ki so tam nezakonito pridržane in katerim bi bilo treba odobriti status političnih beguncev. </PARA><PARA>Ob upoštevanju, da je izvoljeni predsednik Barack Obama večkrat poudaril, da zaprtje nezakonitega zapora v zalivu Guantanamo sodi med prednostne naloge. </PARA><PARA>Ob upoštevanju, da je treba v procesu zapiranja ameriškega ekstrateritorialnega zapora v Guantanamu dati prednost izpustitvi zapornikov, ki niso osumljeni ničesar, in bi jih bilo treba vrniti v njihove države ali jim odobriti status beguncev.</PARA><PARA>Ob upoštevanju, da je več držav članic EU sodelovalo pri nezakonitem prevozu ujetnikov v Guantanamo in tajne zapore, katerih obstoj je priznal predsednik Bush, in/ali pri njihovem tamkajšnjem pridržanju s strani ameriške obveščevalne agencije CIA in vojske ZDA ter morajo zato deliti odgovornost z ZDA glede izpustitve in preselitve zapornikov, katerim bi bilo treba odobriti status beguncev, in obenem zahtevati, da se proti tistim, proti katerim je mogoče sestaviti obtožnice, nemudoma uvede ustrezen sodni postopek. </PARA><PARA>Ali je katera koli država članica prejela kakršno koli zahtevo vlade ZDA in/ali posamično zahtevo s ciljem preselitve zapornikov iz Guantanama? Če da, kakšni so bili odzivi in rezultati ter na kakšni pravni podlagi je bila sprejeta odločitev?</PARA><PARA>Ali je Evropski svet ali katera koli država članica v odnosu do vlade ZDA izvajala pritisk, da bi zagotovila, da bo proti osumljenim terorizma, proti katerim bo vložena obtožnica zaradi morebitnih zločinov in jih ZDA zadržujejo v zalivu Guantanamo ali v katerem od tajnih zaporov, nemudoma izpeljan ustrezen sodni postopek?</PARA></CONTENT></QUEST>