<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000095">O-000095/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96739">Reinhard Bütikofer</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96701">María Muñiz De Urquiza</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000095">Zadeva: Celovita strategija EU o sporih zaradi naravnih virov</OBJECT><CONTENT><PARA>Letni akcijski program iz leta 2011 za krizno pripravljenost v okviru instrumenta za stabilnost (člen 4(3)) vsebuje predlog ukrepov za okrepitev zmogljivosti lokalnih nedržavnih akterjev, da bi bolje razumeli in reševali spore zaradi naravnih virov. Vendar ti ukrepi očitno niso usklajeni na ravni EU. </PARA><PARA>Zaenkrat še ni celovite strategije EU o sporih zaradi naravnih virov niti zavezujočega kodeksa ravnanja ali pravil za poročanje o dejavnostih v tretjih državah. To je zelo v nasprotju z zakonodajo v ZDA (Dodd-Frankov zakon), Kanadi, na Norveškem in v Hong Kongu, po kateri morajo zasebna podjetja razkriti zneske in prejemnike plačil za naravne vire.</PARA><PARA>To pomanjkanje preglednosti v tretjih državah spodbuja korupcijo in spore. Nedavno poročilo organizacije Transparency International kaže, da je zelo malo večnacionalnih podjetij razkrilo svoja plačila državam gostiteljicam, pri čemer ni niti eno podjetje EU razkrilo svojih transferjev libijskemu režimu. </PARA><PARA>Kako namerava Komisija vključiti predlagani projekt v okviru instrumenta za stabilnost v splošni pristop EU k sporom in naravnim virom?</PARA><PARA>Kdaj bo podpredsednica/visoka predstavnica z Evropsko službo za zunanjepolitično delovanje ob sodelovanju s Komisijo predložila celovito strategijo EU o sporih in naravnih virih, vključno z ustreznim zavezujočim kodeksom ravnanja za tiste, ki delujejo v tretjih državah, in zlasti za projekte, ki jih financira EU, in sicer prek Evropske investicijske banke ali Evropske banke za obnovo in razvoj?</PARA><PARA>Ali Komisija namerava v svoj predlog o meddržavnem poročanju, ki bo objavljen kasneje letos, vključiti pravilo o obveznem razkritju plačil v tretje države?</PARA></CONTENT></QUEST>