<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0432">H-0432/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september II 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="23787">Czesław Adam Siekierski</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0432">Zadeva: Politika zaposlovanja v EU</OBJECT><CONTENT><PARA>V Evropi, kjer je še zmeraj čutiti posledice gospodarske krize, je brezposelnost eden osrednjih družbenih problemov. Zlasti med mladino so obeti za zaposlitev slabi. Po raziskavah Eurostata je povprečna stopnja brezposelnosti med Evropejci, mlajšimi od 25 let, 20 %. Razmere so najhujše v Španiji, Estoniji in Latviji, kjer je v tej starostni skupini brezposelnih tudi do 40 %.</PARA><PARA>Brezposelnost prav tako resno ogroža družbo. Po raziskavah sodeč povzroča porast kriminala ter asocialnih in patoloških vedenjskih vzorcev.</PARA><PARA>Še ena skupina, ki jo je brezposelnost močno prizadela, so starejši v zadnji fazi svojega poklicnega življenja. Raziskave pričajo o tem, da je večina brezposelnih, starejših od 50 let, premalo kvalificiranih, da bi bili na trgu dela zares konkurenčni, podjetja pa po drugi strani niso pripravljena vlagati v njihovo dodatno izobraževanje. Pri brezposelnih osebah iz te starostne skupine se pojavljajo tudi dodatne težave, na primer pogosto premajhna dejavnost pri iskanju zaposlitve, resignacija, pa tudi diskriminacija.</PARA><PARA>Kako EU trenutno ukrepa, da bi izboljšala težke razmere za brezposelne, ki so bodisi na začetku ali na koncu svoje poklicne poti? Kakšni so rezultati doslej sprejetih ukrepov?</PARA></CONTENT></QUEST>