<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000090">O-000090/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96705">Bendt Bendtsen</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28155">Edit Herczog</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28477">Fiona Hall</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96739">Reinhard Bütikofer</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="2097">Giles Chichester</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="96660">Niki Tzavela</PERSON><BRK/>v imenu skupine <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000090">Zadeva: Revizija Akta za mala podjetja</OBJECT><CONTENT><PARA>Komisija je 23. februarja 2011, dve leti in pol po sprejetju Akta za mala podjetja v juniju 2008, sprejela sporočilo o pregledu Akta za mala podjetja za Evropo (KOM(2011)0078). Decembra 2009 je pripravila in objavila prvo poročilo o izvajanju Akta za mala podjetja na ravni EU in na ravni držav članic. V sporočilu je na podlagi ugotovitev iz poročila predlagala sklop novih in posodobljenih ukrepov in dejavnosti za z reševanje izzivov, povezanih s pravilnim izvajanjem načel Akta za mala podjetja. </PARA><PARA>1. Katere ukrepe namerava Komisija sprejeti, da bi zagotovila boljše izvajanje načel Akta za mala podjetja v državah članicah, kot sta na primer načeli „najprej pomisli na male“ in test MSP? </PARA><PARA>2. Ali namerava Komisija nameniti večji poudarek finančnim instrumentom, ki že uspešno delujejo, vendar je njihov obseg nezadosten (instrumenti programa za konkurenčnost in inovacije in instrumenti Evropske investicijske banke), ali pa tistim, ki so bolj primerni za financiranje tveganja za MSP, kot so dolžniško-lastniški instrumenti? </PARA><PARA>3. Ali je Komisija izpolnila obljubo o zmanjšanju upravnega bremena za MSP za 25 odstotkov? Ali ima na voljo natančno analizo, ki bi pokazala, da je prišlo do znatnega zmanjšanja, če upoštevamo vso veljavno in predlagano zakonodajo?</PARA><PARA>4. O katerih pobudah razmišlja Komisija, da bi MSP pomagala dejavno sprejemati ukrepe za zmanjšanje vpliva na okolje in da bi imela MSP gospodarsko korist od ukrepov za energetsko učinkovitost? </PARA><PARA>5.<I> </I>V času vse večjih demografskih izzivov se MSP soočajo z ostro konkurenco na področju kvalificirane delovne sile; sporočilo o pregledu Akta za mala podjetja žal ne posveča pozornosti trgom dela in potrebi MSP po spretnostih in znanju. Kaj načrtuje Komisija v zvezi s tem?</PARA></CONTENT></QUEST>