<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0034">O-0034/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1263">Elmar Brok</PERSON>, <PERSON ID="1983">Pierre Moscovici</PERSON> in <PERSON ID="4513">Geoffrey Van Orden</PERSON>, v imenu <COMMITTEE COMMID="808">Odbora za zunanje zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0034">Zadeva: Pristop Bolgarije in Romunije k Evropski uniji</OBJECT><CONTENT><PARA>Člen 39 pogodbe o pristopu Bolgarije in Romunije k Evropski uniji določa, da lahko Svet v primeru upravičene bojazni, da bo država očitno nepripravljena na izpolnitev zahtev  za članstvo do 1 januarja 2007, za eno leto preloži datum pristopa. Takšen korak mora Svetu v razmislek predložiti Komisija.</PARA><PARA>Med plenarno razpravo 12. aprila 2005, ki je potekala, preden je Parlament dal soglasje k pristopni pogodbi, je predsedstvo Sveta potrdilo, da bo stališče Parlamenta o možnem sprejetju zaščitnih ukrepov v celoti upoštevano.</PARA><PARA>Predsednik Barroso je v svojem pismu predsedniku Borrellu dne 7. aprila 2005 potrdil, da bo &quot;Komisija resno preučila stališča Parlamenta o možnosti uporabe preložitvene klavzule, preden bi v zvezi s tem izdala kakršnokoli priporočilo, zato da bi bil Evropski parlament polno vključen v morebitno odločitev za preložitev pristopa&quot;. </PARA><PARA>Ali lahko Komisija, glede na napredek, ki sta ga Bolgarija in Romunija dosegli v izpolnjevanju obveznosti iz pristopne pogodbe, potrdi, da bosta obe državi glede na celotno vsebino, usmeritev in potek njunih reform 31. decembra 2006 pripravljeni na pristop, ne glede na posamezna področja, ki bodo morda zahtevala posebne ukrepe?</PARA><PARA>Se Komisija strinja, da sta zlasti reforma sodstva ter boj proti korupciji in organiziranemu kriminalu področji, ki od Bolgarije in Romunije zahtevata odločnejše prizadevanje in rezultate?</PARA><PARA>Ali lahko Komisija pojasni možnosti, ki jih ponujajo varnostne klavzule in drugi možni ukrepi, in kaj ti pomenijo v praksi, še zlasti na področju pravosodja in notranjih zadev?</PARA><PARA>Ali bi Komisija razmislila o uvedbi 'sistema natančnega spremljanja' za prva tri leta po pristopu, ko bi bilo mogoče uporabiti varnostne klavzule?</PARA><PARA>Ali bi Komisija lahko navedla razloge za pripravo priporočila v maju oziroma jeseni in proti njej:</PARA><PARA>a) glede časovnega okvira pristopa Bolgarije in Romunije in</PARA><PARA>b) glede varnostnih klavzul in drugih ukrepov, ki bi bili morda potrebni?</PARA></CONTENT></QUEST>