<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000298">O-000298/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96957">Ashley Fox</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000298">Zadeva: Evropski parlament in načelo parlamentarne avtonomije</OBJECT><CONTENT><PARA>Institucionalna struktura, s katero je bil ustanovljen in se ureja Evropski parlament, trenutno ni povsem v skladu z ustavnim načelom parlamentarne avtonomije. Evropski parlament ne uživa neomejene pravice organiziranja svojih zadev in zaradi te omejitve njegove svobode se razlikuje od večine, če ne od vseh parlamentarnih sistemov. </PARA><PARA>V prejšnjih sklicih parlamenta, pa tudi med sedanjim mandatom je bila izkazana močna podpora prizadevanjem za rešitev tega vprašanja, zlasti kar zadeva vprašanje sedeža Evropskega parlamenta. </PARA><PARA>Pred petimi leti je kampanja za “en sedež” dobila veliko podporo in si zagotovila več kot milijon podpisov državljanov EU – dovolj, da bi se lahko opredelila kot pobuda evropskih državljanov – a ji na žalost ni uspelo spodbuditi razprave o tem vprašanju na medvladni konferenci leta 2007. Letos je podobna kampanja pritegnila podporo z več različnih strani v Evropskem parlamentu in na plenarnem zasedanju je bila potrjena sprememba koledarja delnih zasedanj za leti 2012 in 2013, da se vsled prizadevanj za odpravo nepotrebnih stroškov in škode za okolje zmanjša število poti v Strasbourg. Ta nedavna sprememba pa se ne dotakne osrednjega vprašanja, namreč, da Evropski parlament trenutno ne uživa polnih pravic pri odločanju o tem, kako najbolje organizirati svoje zadeve.</PARA><PARA>1. Ali Svet soglaša, da bi moral Evropski parlament uživati popolne pravice organiziranja svojih zadev, vključno s pravico, da sam določi svoj sedež, kot velika večina parlamentov po svetu?</PARA><PARA>2. Ali Svet soglaša, da bi bila izbira enega samega sedeža in lokacije za vse politične funkcije Parlamenta pravilen pristop v morebitni prihodnji reviziji delovnih praks Evropskega parlamenta?</PARA></CONTENT></QUEST>