<QUEST><TI><TI-INTRO>USTNO VPRAŠANJE <QREF QID="H-2009-0295">H-0295/09</QREF></TI-INTRO><TI-SESSION>v času vprašanj, na delnem zasedanju septembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="4238">Hans-Peter Martin</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0295">Zadeva: Pobude švedskega predsedstva za več preglednosti</OBJECT><CONTENT><PARA>Svet Evropske unije je v Sklepu Sveta z dne 15. septembra 2006 o sprejetju poslovnika Sveta (UL L 285, 16.10.2006, str. 47) pojasnil, „da je treba državljanom z nadaljnjim povečanjem odprtosti in preglednosti omogočiti neposreden vpogled v delovanje Evropske unije“ in to „zlasti kadar Svet razpravlja v okviru postopka soodločanja“. </PARA><PARA>Glede na oceno dnevnih redov za zasedanja Sveta EU pa se je število javnih obravnav točk dnevnega reda vseh sestav Sveta EU (razen Sveta za izobraževanje, mladino in kulturo ter Sveta za kmetijstvo in ribištvo) od leta 2007 do 2008 celo zmanjšalo. Tako je Svet za okolje leta 2008 javno obravnaval le še 4 od 33 točk dnevnega reda, kar v primerjavi z letom 2007 pomeni zmanjšanje za dvomestno število. V še tako pomembnem Svetu za splošne in zunanje zadeve je bila leta 2008 javno obravnavana le ena od 130 točk dnevnega reda. </PARA><PARA>Na katerih področjih namerava švedsko predsedstvo sprejeti konkretne pobude, s katerimi bi končno upravičilo sklep Sveta z dne 15. septembra 2006 in pregovorno švedsko naklonjenost preglednosti.</PARA><PARA>Ali se bo švedsko predsedstvo zavzelo za to, da bi tudi zasedanja Evropskega sveta, vključno z običajnimi „delovnimi kosili“ na ravni Sveta, končno postala javna?</PARA><PARA>Kakšne konkretne pobude bo sprejelo švedsko predsedstvo, da bodo točke dnevnega reda na zasedanjih Sveta obravnavane javno?</PARA></CONTENT></QUEST>