<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0107">O-0107/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="28254">Karin Resetarits</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0107">Zadeva: Priznavanje diplom severnega Cipra</OBJECT><CONTENT><PARA>Svet je 26. aprila 2004 po negativnem izidu referendumov v Republiki Ciper 24. aprila 2004 in posledično neuspeli pridružitvi združenega Cipra k Evropski uniji izrazil željo, da prebivalcem Cipra kmalu zagotovi, da postanejo državljani združenega Cipra v Evropski uniji&quot; ter svojo odločenost, da konča osamitev turške skupnosti na Cipru.</PARA><PARA>Dve leti po tej izjavi so razmere za turško skupnost na Cipru še vedno kritične. Koristi t.i. sporazuma o zeleni črti so omejene; trgovina in gospodarska menjava med obema deloma komaj obstaja, ker je Svet blokiral sporazum, ki bi olajšal trgovino. Finančna pomoč v višini skupno 139 milijonov eurov za leto 2006, ki je bila končno odobrena 27. februarja 2006, je namenjena infrastrukturnim projektom. </PARA><PARA>Vsekakor potrebni infrastrukturni projekti, ki jih sponzorira EU, ne morejo odpraviti osamitve in globokega razočaranja turške skupnosti na Cipru, vendar pa bi jih morali dopolniti finančna prizadevanja EU za izboljšanje odnosov med obema skupnostma in konkretni ukrepi za končanje osamitve severnega Cipra. Ukrepi bi morali biti zlasti namenjeni mladim in študentom, ki so podpirali politične spremembe v severnem delu Cipra, vendar do sedaj niso dobili nobenega zunanjega potrdila za njihov novi pristop.</PARA><PARA>Ali ima Svet s tem v zvezi kakršne koli načrte za sprejem konkretnih ukrepov, ki bi povečali sodelovanje izobraževalnih institucij severnega Cipra v EU in evropskih strukturah, kot je bolonjski proces, in pomenili začetek procesa priznavanja diplom univerz in izobraževalnih institucij iz severnega dela Cipra?</PARA><PARA>Katere dopolnilne ukrepe je Svet preučil kot potrebne za dosego cilja Sveta „končanje osamitve severnega dela in pomoč pri iskanju celovite rešitve za razdelitev otoka“?</PARA></CONTENT></QUEST>