<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000295">O-000295/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="34234">Antonyia Parvanova</PERSON>, <PERSON ID="97131">Giommaria Uggias</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000295">Zadeva: Spopadanje z razmahom sladkorne bolezni v EU</OBJECT><CONTENT><PARA>Po ocenah kar 33 milijonov državljanov EU – skoraj 10 % celotnega prebivalstva EU – trpi zaradi diabetesa. Poleg tega zaradi sladkorne bolezni v EU vsako leto umre 325.000 ljudi<FNREF FNIDREF="FN1"/>, kar pomeni, da zaradi diabetesa in povezanih zapletov vsaki dve minuti umre državljan EU. Dodatnih 32 milijonov državljanov trpi zaradi motenj glukozne tolerance in obstaja velika verjetnost, da se bo pri njih razvil diabetes. Število obolelih naj bi se do leta 2030 povečalo za 16 % zaradi vse bolj razširjene debelosti, staranja evropskega prebivalstva in drugih dejavnikov, ki jih je treba še odkriti in dodatno raziskati. Stroški zdravljenja sladkorne bolezni za zdravstvene sisteme držav članic so izjemno visoki, saj predstavljajo več kot 10 % vseh odhodkov za zdravstvo v večini držav članic<FNREF FNIDREF="FN2"/>.</PARA><PARA>Kljub tem skrb zbujajočim podatkom EU še vedno ni oblikovala strategije za celovit spopad s sladkorno boleznijo (tipom 1 in tipom 2), toda napočil je čas za spremembe.</PARA><PARA>Svet EU je Komisijo že pozval, naj razmisli o tem, kaj lahko Evropa naredi za zdravljenje kroničnih bolezni do leta 2012<FNREF FNIDREF="FN3"/>. </PARA><PARA>Povrhu tega je bil diabetes priznan kot ena od štirih glavnih nenalezljivih bolezni v nedavno sprejeti politični deklaraciji ZN s srečanja generalne skupščine na visoki ravni o preprečevanju in obvladovanju nenalezljivih bolezni<FNREF FNIDREF="FN4"/> ter v resoluciji Evropskega parlamenta z dne 15. septembra 2011 in nenalezljivih boleznih<FNREF FNIDREF="FN5"/>, v kateri ta „poudarja, da je treba po priporočilu Sveta v sodelovanju z ustreznimi zainteresiranimi stranmi, tudi bolniki in zdravstvenimi delavci, oblikovati strategijo EU o kroničnih nenalezljivih boleznih, ki bo v posameznih razdelkih obravnavala štiri najpogostejše nenalezljive bolezni“.</PARA><PARA>Glede na povedano, kakšne načrte ima Komisija za specifično in učinkovito spopadanje s sladkorno boleznijo?</PARA><FN FNID="FN1">  Mednarodna zveza za diabetes, IDF Diabetes Atlas, 4. izdaja, Bruselj, 2009, http://www.idf.org/diabetesatlas/.</FN><FN FNID="FN2">  Diabetes – The Policy Puzzle: towards benchmarking in the EU 27 (2007), http://www.idf.org/webdata/docs/EU-diabetes-policy-audit-2008.pdf.</FN><FN FNID="FN3">  Sklepi Sveta z naslovom „Inovativni pristopi h kroničnim boleznim v sistemih javnega zdravstva in zdravstvenega varstva“, 7. december 2010, http://www.consilium.europa.eu/uedocs/cms_data/docs/pressdata/en/lsa/118282.pdf.</FN><FN FNID="FN4">  Politična deklaracija ZN s srečanja generalne skupščine na visoki ravni o preprečevanju in obvladovanju nenalezljivih bolezni, 19. september 2011, http://www.un.org/ga/search/view_doc.asp?symbol=A%2F66%2FL.1&amp;Lang=E.</FN><FN FNID="FN5">  Resolucija EP o stališču in zavezanosti EU pred srečanjem Združenih narodov na visoki ravni o preprečevanju in nadzoru nenalezljivih bolezni, 15. september 2011, http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0019+0+DOC+XML+V0//EN</FN></CONTENT></QUEST>