<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0164">O-0164/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96792">Bogdan Kazimierz Marcinkiewicz</PERSON>, <PERSON ID="28390">Pilar del Castillo Vera</PERSON>, <PERSON ID="23785">Andrzej Grzyb</PERSON>, <PERSON ID="33982">Marian-Jean Marinescu</PERSON>, <PERSON ID="2278">Paul Rübig</PERSON>, <PERSON ID="4308">Alejo Vidal-Quadras</PERSON>, <PERSON ID="96867">Maria Da Graça Carvalho</PERSON>, <PERSON ID="28225">Herbert Reul</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0164">Zadeva: Možnost uporabe plina iz nadomestnih virov v Evropi</OBJECT><CONTENT><PARA>Plin, pridobljen iz nadomestnih virov, ima lahko pomembno vlogo na energetskem trgu EU. Z uporabo nekonvencionalnega plina EU dejansko dosega večjo raznolikost energetskih virov, rešuje svojo odvisnost od tretjih držav in se odziva na vse večje povpraševanje po energiji ter nenazadnje v določeni meri – z vidika stroškovne učinkovitosti – napreduje v smeri uresničitve cilja za zmanjšanje emisij toplogrednih plinov, določenega za leto 2020.</PARA><PARA>Dejavnosti financiranja EU, s katerimi se podpirajo geološke raziskave in rudarske tehnologije, bi omogočile izvedbo začetne ocene virov nadomestnega plina ter možnosti, da bi jih izkoriščali na okolju prijazen in ekonomsko učinkovit način.</PARA><PARA>1.  Ali je Komisija že ocenila dodano vrednost izkoriščanja plina iz nadomestnih virov v Evropi, tako z vidika proizvodnje energije kot z vidika okoljskega vpliva? Ali namerava Komisija pripraviti študijo tehnične in ekonomske izvedljivosti za tako izkoriščanje, med drugim s poudarkom na finančnih rešitvah, osnovanih na preferencialnih finančnih in kreditnih instrumentih, ki jih zagotavlja Evropska investicijska banka?</PARA><PARA>2.  Ali Komisija namerava v sklopu proračunskega okvira za obdobje 2014–2020 zagotoviti podporo za geološke raziskave, ki se opravljajo, da bi ocenili morebitne obstoječe vire in možnosti za črpanje plina iz skrilavca v Evropi?</PARA></CONTENT></QUEST>