<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000238">O-000238/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28338">Antonio Masip Hidalgo</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96900">Georgios Papanikolaou</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28514">Kyriacos Triantaphyllides</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000238">Zadeva: Vzpostavitev skupnega programa EU za ponovno naselitev</OBJECT><CONTENT><PARA>Po mnenju visokega komisarja Združenih narodov za begunce ter drugih organizacij je ponovna naselitev beguncev miroljubna, urejena in trajna rešitev za najranljivejše begunce, ki so že dlje časa pregnani s svojih domov. Evropska unija je sklenila, da bo okrepila Evropski sklad za begunce in sprejela trajnosten evropski program za begunce.</PARA><PARA>Maja 2010 je Evropski parlament v postopku soodločanja sprejel poročilo o Evropskem skladu za begunce. Svet tega postopka soodločanja ni zaključil, domnevno zaradi razhajanj glede uporabe člena 290 PDEU (delegirani akti) pri izbiri prednostnih regij za ukrepe EU.</PARA><PARA>Junija 2011 je Svet neformalno predlagal rešitev, in sicer delno soodločanje namesto delegiranih aktov za izbiro prednostnih regij. Evropski parlament je v istem mesecu podal nasprotni predlog, v katerem je predviden celotni postopek soodločanja. Odtlej od Sveta še ni prejel odgovora.</PARA><PARA>Zaradi neuspešnega soodločanja o tej temi sta že izgubljeni dve leti za ponovno naselitev v EU in če do konca leta 2011 ne najdemo rešitve, bo zagotovo ogrožena načrtovana poraba sredstev iz Evropskega sklada za begunce, ki zapade leta 2013. Države članice ne bodo dobile dodatnih sredstev iz Evropskega sklada za begunce. Begunci bodo še naprej čakali v taboriščih, ponekod pa bodo lahek plen za mreže, ki trgujejo z ljudmi. Mehanizem za izredne razmere, ki ga to soodločanje predvideva in bi ga že lahko uporabili v arabski pomladi, še ne deluje, zaradi česar je najbrž že prišlo do smrtnih žrtev.</PARA><PARA>Kdaj bo Svet podal odgovor na to temo? Ali sta Evropski sklad za begunce in ponovna naselitev na dnevnih redih prihodnjih sej Sveta? Ali je Svet izračunal, kakšne posledice ima za ljudi nedejavnost EU? Ali se je Svet pripravljen pospešeno pogajati s Parlamentom, da bi se zaključil postopek soodločanja o tej temi? Ali lahko predlaga bodisi kompromis bodisi drugo rešitev za zagon programa za ponovno naselitev?</PARA></CONTENT></QUEST>