<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0126">O-0126/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4335">Marielle De Sarnez</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0126">Zadeva: Uvoz blaga, proizvedenega v delovnih taboriščih laogai, v Evropsko unijo</OBJECT><CONTENT><PARA>Laogai je sistem zaporov s prisilnim delom v Ljudski republiki Kitajski. Sistem laogai je Evropski parlament že obsodil, redno pa se obravnava tudi v dialogu o človekovih pravicah med EU in Ljudsko republiko Kitajsko. Zapori laogai so večinoma gospodarski subjekti z imeni podjetij. Imena prikrivajo resnično naravo proizvodov, ki se v njih izdelujejo in se tako prosto prodajajo v Ljudski republiki Kitajski in zunaj nje. Dokaze za takšno prakso lahko najdemo v številnih poslovnih katalogih, pri čemer vodi katalog družbe Dun &amp; Bradstreet, v katerem je navedenih 330 poznanih zaporov laogai. Taborišča laogai se tudi oglašujejo na internetu, med njimi pa je bilo odkritih približno 500. Čeprav so dokazi za to redki, so taborišča laogai po vsej verjetnosti tudi vir številnih ponarejenih izdelkov iz Kitajske.</PARA><PARA>Združene države Amerike so z uporabo zakona o prepovedi uvoza blaga, ki ga proizvajajo zaporniki, prepovedale prodajo proizvodov, ki prihajajo iz številnih tovrstnih družb, na trgu ZDA. EU takega zakona (še) nima. </PARA><PARA>– Ob upoštevanju dejstva, da je treba potrošnike in družbe iz EU zaščititi pred nenamernim nakupom blaga, proizvedenega v taboriščih laogai, </PARA><PARA>–  ter ob upoštevanju resolucije Evropskega parlamenta, ki obsoja sistem laogai, in resolucije o dialogu o človekovih pravicah med EU in Ljudsko republiko Kitajsko,</PARA><PARA>katere ukrepe bo sprejela Komisija, da bi preprečila neposredni oziroma posredni uvoz blaga, proizvedenega v taboriščih laogai ali drugih zaporih, v EU?</PARA><PARA>Kdaj bo Komisija začela tesno sodelovati z organi ZDA, zlasti s carino, na področju odkrivanja tovrstnega blaga?</PARA><PARA>Kdaj namerava Komisija začeti pogajanja z Ljudsko republiko Kitajsko, da bi dosegla obojestransko zavezujoč dogovor, v skladu s katerim bo Ljudska republika Kitajska preprečevala neposredni ali posredni izvoz proizvodov iz taborišč laogai v EU in/ali njihovo prodajo družbam v Ljudski republiki Kitajski, katerih lastniki so iz EU?</PARA></CONTENT></QUEST>