<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000307">O-000307/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96694">Rolandas Paksas</PERSON>, <PERSON ID="97196">Oreste Rossi</PERSON><BRK/>v imenu skupine <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000307">Zadeva: Revizija Uredbe Sveta (ES) št. 2012/2002 o ustanovitvi Solidarnostnega sklada Evropske unije</OBJECT><CONTENT><PARA>Evropska unija je leta 2002 v skladu s členom 352 Pogodbe o delovanju Evropske unije v zvezi s subsidiarnostjo in ob upoštevanju duha solidarnosti iz člena 222 PDEU z Uredbo (ES) 2012/2002 uvedla Solidarnostni sklad Evropske unije kot instrument za učinkovito nujno finančno pomoč prebivalcem, ki so jih prizadele naravne nesreče. Gre za instrument pomoči, ki omogoča, da bi s hitrimi postopki odločanja v vseh prizadetih regijah zagotovili čim prejšnjo vzpostavitev normalnih življenjskih pogojev, tako v človeškem kot finančnem smislu.</PARA><PARA>Po severni Italiji pustoši naravna katastrofa, ki je s človeškega in finančnega vidika med drugim močno prizadela Ligurijo, Piemont in Lombardijo. Pred letom dni so Benečijo prizadele poplave, vendar kljub temu, kar je navedeno v uvodnih izjavah 1, 2 in 8 ter v členu 1 Uredbe o ustanovitvi solidarnostnega sklada, ta regija doslej zaradi birokracije, povezane s zbiranjem podatkov, od Evropske unije ni prejela še nobene finančne pomoči.</PARA><PARA>Ali namerava Komisija pregledati mehanizme za dostop do sredstev sklada in za njegovo uporabo, saj je obravnavanje prošenj prizadetega prebivalstva še vedno počasno in neučinkovito? Ali namerava Komisija odpraviti razlikovanje med velikimi in izrednimi nesrečami, saj to diskriminira žrtve in jih v stiski še dodatno kaznuje? Ali se Komisija strinja, da je treba uvesti sistem predplačil za povrnitev škode, ki so jo utrpele prizadete države/regije, s katerim bi lahko dejansko zagotovili hitro pomoč v nujnih primerih?</PARA></CONTENT></QUEST>