<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0124">O-0124/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="4385">Hélène Flautre</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0124">Zadeva: Preglednost in stanje pogajanj o okvirnem sporazumu med EU in Libijo</OBJECT><CONTENT><PARA>Pogajanja med EU in Libijo o okvirnem sporazumu – med drugim o migracijski politiki – potekajo od novembra 2008, novembra 2010 pa bo v Libiji vrhunsko srečanje med EU in Afriko.</PARA><PARA>Parlament v svoji resoluciji z dne 9. februarja 2010 o okvirnem sporazumu med Evropskim parlamentom in Komisijo (<ANCHOR ID="1" FAMILY="TA" TYPE="P7-TA" YEAR="2010" NUMBER="0009">P7_TA(2010)0009</ANCHOR>) zahteva takojšnje in popolno obveščanje na vseh stopnjah pogajanj o mednarodnih sporazumih, da bi imel člen 218 Pogodbe o delovanju Evropske unije poln učinek. Komisija je 27. januarja 2010 potrdila svojo zavezo o okrepljenem sodelovanju s Parlamentom v skladu s to resolucijo.</PARA><PARA>Kljub tej zavezi doslej ni hotela razkriti mandata za pogajanja z Libijo in druga temeljna besedila. Če bo še naprej vztrajno zavračala zagotavljanje zadostnih informacij Parlamentu, bi lahko ta proti njej sprožil postopek zaradi nezakonitega ukrepanja.</PARA><PARA>Poleg tega Parlament v svoji resoluciji z dne 17. junija 2010 o usmrtitvah v Libiji (<ANCHOR ID="2" FAMILY="TA" TYPE="P7-TA" YEAR="2010" NUMBER="0246">P7_TA(2010)0246</ANCHOR>) zahteva, da mora biti vsakršno sodelovanje ali sporazum med EU in Libijo pogojeno z ratifikacijo in izvajanjem ženevske konvencije o beguncih s strani Libije ter drugih poglavitnih konvencij in protokolov o človekovih pravicah.</PARA><PARA>Kdaj bo Komisija Parlamentu omogočila dostop do vseh poglavitnih besedil, povezanih z okvirnim sporazumom, o katerem potekajo pogajanja, zlasti do pogajalskega mandata Sveta in poročil o pogajalskih krogih, vključno z osnutki poglavij okvirnega sporazuma?</PARA><PARA>Ali se visoka predstavnica strinja, da je treba Parlamentu omogočiti dostop do omenjenih dokumentov, preden začne veljati zadevni okvirni sporazum?</PARA><PARA>Ali namerava Komisija o vprašanjih migracijske politike razpravljati na vrhunskem srečanju med EU in Afriko novembra v Tripoliju, ob upoštevanju resolucije Parlamenta z dne 17. junija 2010, in kako namerava o tem obveščati Parlament?</PARA></CONTENT></QUEST>