<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0164">O-0164/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON> in <PERSON ID="96736">Jan Philipp Albrecht</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0164">Zadeva: Zamude pri zapiranju Guantanama</OBJECT><CONTENT><PARA>Vlada ZDA je razglasila, da zapor Guantanamo ne bo zaprt do 22. januarja, kot je predsednik Obama obljubil ob nastopu funkcije leto poprej. Prizadevanja, da bi nekatere pridržane v Guantanamu sodno preganjali in jih namestili nekje na ozemlju ZDA, so bila do sedaj neuspešna, tudi zato, ker Kongres nasprotuje sprejemanju nekdanjih zapornikov na ameriško ozemlje.</PARA><PARA>Na začetku mandata predsednika Obame je bilo v Guantanamu okrog 245 zapornikov. Od takrat je bilo izpuščenih le okrog 30 ljudi, 215 pa jih je še vedno pridržanih: 90 od teh je Jemencev, ki jih ZDA ne morejo vrniti, ker niso dosegli sporazuma o varnosti in rehabilitaciji; za 65 zapornikov velja, da jih je mogoče tožiti pred zveznimi sodišči – vlada je pred kratkim objavila, da bo pet ljudi, obtoženih sodelovanja pri napadih 11. septembra, med njimi Kalida Šejka Mohameda, premestila na zvezna sodišča ZDA zavoljo vložitve tožbe – ali vojaško komisijo; okrog 60 so oblasti ZDA uvrstile v kategorijo „odpust dovoljen“, saj ne predstavljajo nikakršne nevarnosti, vendar jih ni mogoče vrniti, ker bi tvegali mučenje v državi izvora (Uzbekistan, Sirija, Kitajska, Alžirija in Tunizija). Po poročanju medijev bi lahko Obama v prihodnjih tednih razglasil načrt za zaprtje Guantanama, po katerem bi lahko do 90 oseb, osumljenih terorizma, pristalo v „preprečevalnem“ priporu za nedoločen čas, ker so bili dokazi proti nekaterim od njih pridobljeni z mučenjem, ali pa ker bi javni procesi vključevali in morebiti razkrili mnogo zaupnega gradiva.</PARA><PARA>Po pozivu vlade ZDA so nekdanje zapornike sprejeli Bermudi in Palau, med evropskimi državami pa Francija, Portugalska, Irska, Belgija, Združeno kraljestvo, Italija in Madžarska.</PARA><PARA>Katere ukrepe je Komisija sprejela, da bi pomagala EU in državam članicam pomagati pri zapiranju Guantanama, tudi s sprejetjem nekdanjih pridržanih? Katere konkretne ukrepe je Komisija sprejela glede odprave krivic in poštenih in ustreznih odškodnin za žrtve izrednih izročitev in mučenja? Kako in kdaj je Komisija oblastem ZDA sporočila evropske skrbi zaradi zapornikov, ki bi bili lahko še naprej pridržani za nedoločen čas, ki bi se jim sodilo pred vojaškimi komisijami ter ki bi bili lahko obsojeni na smrt? </PARA></CONTENT></QUEST>