<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000133">O-000133/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/>v imenu <COMMITTEE COMMID="2865">Odbora za okolje, javno zdravje in varnost hrane</COMMITTEE></TI-AUTHOR></TI><OBJECT OBJID="OBJ000133">Zadeva: Subvencije EU za onesnaževanje in netrajnostno ravnanje</OBJECT><CONTENT><PARA>Subvencije EU na področju kmetijstva, kohezijske politike, prometa, energije in ribištva imajo lahko nehotene škodljive posledice za okolje. Mnogo študij, opravljenih v zadnjih letih, je proučevalo okoljsko škodo, ki jo povzročajo subvencije. OECD opredelitev navaja, da <I>"v sicer enakih okoliščinah [okolju škodljiva] subvencija povečuje pridobivanje/porabo naravnega vira in tako zvišuje raven s tem povezanih odpadkov, onesnaževanja in izkoriščanja naravnih virov</I>.<I>"</I></PARA><PARA>Raziskava, ki jo je zahteval Odbor Evropskega parlamenta za okolje, javno zdravje in varnost hrane in je bila objavljena v februarju 2011, je izpostavila negativen vpliv na okolje, ki ga imajo nekatere ključne proračunske postavke v mnogih sektorskih politikah EU. Raziskava predlaga, naj institucije EU natančno ocenijo posredne in neposredne vplive sedanjih subvencij EU ter začnejo njihovo reformo.</PARA><PARA>V sklepih, ki jih je sprejel Svet na svojem srečanju 20. decembra 2010, je ponovljen <I>"poziv, ki ga je že pred časom naslovil na Komisijo, naj (ob upoštevanju strategije Evropa 2020) predloži časovni načrt za odpravo subvencij, ki zelo negativno vplivajo na okolje, da bi lahko spremljali napredek in o njem še naprej redno poročali tudi po letu 2011".</I></PARA><PARA>Komisija je s prenovo ribiške politike in kot del pregleda skupne kmetijske politike sprejela prve ukrepe za postopno odpravo tovrstnih subvencij. Kljub temu je še vedno treba narediti veliko, da bi dosegli večjo trajnost proračuna EU in izboljšali usklajenost politik EU.</PARA><PARA>Poleg tega Komisija ni predložila podrobnega načrta za natančen pregled vsake postavke proračuna EU, s čimer bi bilo mogoče oceniti morebitne negativne vplive na okolje in predlagati prenovo strukture proračuna.</PARA><PARA>– Na kakšni stopnji je trenutno delo Komisije pri izvajanju celovite analize orodja za reformo okolju škodljivih subvencij iz kritičnih postavk proračuna?</PARA><PARA>– Kdaj namerava Komisija predložiti jasne in dobro utemeljene predloge za odstranitev netrajnostnih dejavnikov iz proračuna EU?</PARA></CONTENT></QUEST>