<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000215">O-000215/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4262">Jo Leinen</PERSON><BRK/>v imenu <COMMITTEE COMMID="2865">Odbora za okolje, javno zdravje in varnost hrane</COMMITTEE></TI-AUTHOR></TI><OBJECT OBJID="OBJ000215">Zadeva: Ogroženost javnega zdravja zaradi odpornosti na protimikrobna zdravila</OBJECT><CONTENT><PARA>Junija 2011 je delegacija Obora za okolje, javno zdravje in varnost hrane Evropskega parlamenta obiskala Evropsko agencijo za zdravila v Londonu. Med tem obiskom sta agencija in delegacija izrazili zaskrbljenost zaradi vse večje odpornosti na protimikrobna zdravila, zlasti antibiotike. V skupnem tehničnem poročilu agencije in Evropskega centra za preprečevanje bolezni je bilo leta 2009 ugotovljeno, da v EU zaradi okužb z bakterijami, odpornimi na številna zdravila, vsako leto umre najmanj 25.000 pacientov in da okužbe s temi bakterijami v EU povzročijo dodatne stroške zdravljenja in zmanjšanje produktivnosti v vrednosti najmanj 1,5 milijarde EUR letno<FNREF FNIDREF="FN1"/>. Poročilo Komisije o priporočilu Sveta iz leta 2001<FNREF FNIDREF="FN2"/> in raziskava Eurobarometra iz leta 2010 navajata niz pomanjkljivosti in vrzeli pri spodbujanju preudarne uporabe protimikrobnih sredstev. Razmere so še toliko slabše, ker je bilo v zadnjih nekaj letih odobreno le majhno število novih protimikrobnih zdravil, zaradi česar utegne biti zdravljenje okužb v prihodnje še težavnejše. Odpornost na protimikrobna zdravila je vse večji problem tako pri ljudeh kot pri živalih, poleg tega pa se lahko prek prehranske verige ali z neposrednimi stiki širi z živali na ljudi. Gre za pojav, ki ima očitne čezmejne posledice.</PARA><PARA>Ali lahko Komisija pojasni, kako se namerava s prihodnjimi pobudami EU – vključno z zakonodajnimi predlogi – spopasti s problemom odpornosti na protimikrobna zdravila, zlasti kar zadeva naslednje:</PARA><PARA>1. preudarno uporabo dovoljenih protimikrobnih zdravil za ljudi in živali;</PARA><PARA>2. nujne spodbude za vlaganje v nova protimikrobna zdravila;</PARA><PARA>3. raven povečanja izdatkov držav članic za javno zdravstvo zaradi odpornosti na protimikrobna zdravila?</PARA><FN FNID="FN1">  „Bakterije so izziv: čas je za ukrepanje“, skupno tehnično poročilo ECDC/EMEA, september 2009.</FN><FN FNID="FN2">  Delovni dokument služb Komisije; spremljevalni dokument drugega poročila Komisije in Sveta na podlagi poročil držav članic o izvajanju priporočila Sveta (2002/77/ES) o preudarni uporabi protimikrobnih sredstev v humani medicini.</FN></CONTENT></QUEST>