<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0078">O-0078/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="97086">Sonia Alfano</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28266">Sophia in 't Veld</PERSON> in Baroness <PERSON ID="4529">Sarah Ludford</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0078">Zadeva: Zakon o prekinitvi sojenj v kazenskih zadevah v Italiji</OBJECT><CONTENT><PARA>Italijanski parlament je 22. julija 2008 sprejel, predsednik republike pa podpisal zakon 124/08 (Lodo Alfano) o „prekinitvi sojenj v kazenskih zadevah proti visokim državnim funkcionarjem“, ki ga je predlagala vlada premierja Berlusconija. Zakon določa, da se sojenja v kazenskih zadevah proti predsednikom republike, senata, poslanske zbornice in vlade prekinejo za čas trajanja njihovega mandata. Prekinitev zajema tudi kazniva dejanja, ki niso bila storjena v okviru uradne funkcije ali so bila storjena pred prevzemom uradne funkcije in celo, če je bil storilec zaloten pri storitvi kaznivega dejanja. Italija je edina država v EU, v kateri ima predsednik vlade ad hoc imuniteto pred kakršnim koli kazenskim pregonom. Podobno določbo je ustavno sodišče že razveljavilo, o skladnosti zakona z ustavo pa bo presojalo predvidoma 6. oktobra 2009, in sicer na zahtevo milanskega tožilca, ki preiskuje zadevo David Mills in televizijske pravice podjetja Mediaset, v kateri je obtožen Silvio Berlusconi. V povezavi s tem je bil Berlusconi na večerji z dvema sodnikoma ustavnega sodišča, skupaj s pravosodnim ministrom, državnim sekretarjem v uradu predsednika vlade in predsednikom odbora senata za ustavne zadeve.</PARA><PARA>Ali je Komisija seznanjena s temi dejstvi? Ali Komisija meni, da je italijanski zakon skladen s človekovimi pravicami in temeljnimi svoboščinami, demokracijo in pravno državo, kot jih zagotavljajo Listina o temeljnih pravicah ter člena 6 in 7 Pogodbe o EU, med drugim s temeljno pravico državljanov do enakosti pred zakonom? Ali Komisija meni, da je skladno z evropskimi in demokratičnimi načeli, da izvršna oblast javno in silovito napada sodstvo ter da poskuša vplivati na ustavno sodišče nekaj mesecev, preden bo moralo to razsojati v tako pomembni zadevi, ki neposredno zadeva interese predsednika vlade? Kakšne konkretne ukrepe bo v zvezi s tem sprejela Komisija, da bi zagotovila spoštovanje temeljnih pravic, demokracije in pravne države, ki jih zagotavljajo pogodbe EU in italijanska ustava?</PARA></CONTENT></QUEST>