<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0052">O-0052/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="28267">Josep Borrell Fontelles</PERSON>, v imenu <COMMITTEE COMMID="809">Odbora za razvoj</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0052">Zadeva: Mednarodni sporazum o prepovedi kasetnega streliva, nadgradnja deklaracije iz Osla</OBJECT><CONTENT><PARA>Od sprejetja deklaracije iz Osla dne 23. februarja 2007, ki poziva k mednarodnemu sporazumu o prepovedi kasetnega streliva na svetovni ravni, in konference o kasetnem strelivu, ki je sledila 24. in 25. maja 2007 v Limi, se je približno 80 držav odločilo podpreti proces, ki vodi k sprejetju takšnega sporazuma, med njimi skoraj vse države članice EU. V Belgiji bo na to temo oktobra 2007 potekalo regionalno srečanje na visoki ravni. Decembra bo na Dunaju potekala tretja svetovna konferenca, ki bo sledila srečanjema v Oslu in Limi. <BRK/></PARA><PARA>Kakšne pobude je Komisija sprejela   za nadgradnjo prejšnjih resolucij Parlamenta v podporo procesu iz Osla,   zlasti resolucije o konvenciji o prepovedi biološkega in toksičnega   orožja, o kasetnih bombah in klasičnem orožju z dne 16. novembra 2006,   v kateri poziva EU, naj podpre pobude „za vzpostavitev celovite in učinkovite   konvencije za prepoved kasetnega streliva po vsem svetu“? <BRK/></PARA><PARA>Ali namerava Komisija   sodelovati na srečanjih v Bruslju in na Dunaju ali kako drugače prispevati   k pogajanjem in na kakšen način?  <BRK/></PARA><PARA>Kakšne pobude je sprejela   Komisija, da bi spodbudila države članice EU k sprejetju nacionalnih   ukrepov za prepoved kasetnih bomb, in da bi na mednarodni ravni spodbudila   vse države, ki še niso podpisale deklaracije iz Osla, to storile? Kakšne   pobude prevzema Komisija, da bi podpirala izvajanje obstoječih obveznosti   v okviru konvencije o prepovedi ali omejitvi uporabe nekaterih vrst   klasičnega orožja in še posebej 5. protokola o eksplozivnih ostankih   vojne? <BRK/></PARA><PARA>Katere programe in projekte,   povezane s pomočjo skupnostim in posameznikom, ki jih je prizadelo neeksplodirano   kasetno strelivo, čiščenjem kontaminiranih območij, izobraževanjem o   tveganjih in uničevanjem zalog prepovedanega kasetnega streliva, Komisija   podpira ali namerava podpreti v tretjih državah? <BRK/></PARA><PARA>Ali bo Komisija v zvezi   z nedavnimi mednarodnimi pobudami razmislila o pripravi mednarodne konference   o vlogi EU pri odpravljanju družbeno-gospodarskih, humanitarnih in razvojnih   posledic eksplozivnih ostankov vojne, ki nastopijo po konfliktih?</PARA></CONTENT></QUEST>