<QUEST><TI><TI-INTRO>USTNO VPRAŠANJE <QREF QID="H-2009-0381">H-0381/09</QREF></TI-INTRO><TI-SESSION>v času vprašanj, na delnem zasedanju novembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96994">Fiorello Provera</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0381">Zadeva: Oddajanje programa Al Aksa TV prek Eutelsata</OBJECT><CONTENT><PARA>Francoski satelitski ponudnik Eutelsat še vedno oddaja televizijski program Al Aksa TV, čeprav vsebina njegovih oddaj neposredno krši člen 3b direktive EU o avdiovizualnih medijskih storitvah (2007/65/ES<FNREF/>). Takšne oddaje prispevajo tudi k naraščanju radikalizacije v Evropi, kar ogroža evropsko varnost. Program Al Aksa TV ima v lasti ter ga financira in nadzira organizacija Hamas, ki je na seznamu teroristov EU. Francoski organ za radiotelevizijo (Conseil Superieur de l’Audiovisuel) je decembra 2008 obvestil Eutelsat, da vsebina programa Al Aksa TV krši 15. člen francoskega zakona o komunikacijah z dne 30. septembra 1986, v skladu s katerim so prepovedane vse oblike spodbujanja k sovraštvu ali nasilju na podlagi rase, veroizpovedi ali narodnosti. Eutelsat kljub sporočilu omenjenega francoskega organa še vedno prenaša program Al Aksa TV, katerega oddaje še vedno kršijo evropsko in francosko avdiovizualno zakonodajo.</PARA><PARA>Ali je Svet s tem seznanil francosko vlado? Kaj namerava storiti Svet, da bi ustavil oddajanje programa Al Aksa TV prek Eutelsata?</PARA><FN FNID="FN1">16  UL L 332, 18.12.2007, str. 27.</FN></CONTENT></QUEST>