<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0151">O-0151/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="97229">Niccolò Rinaldi</PERSON>, <PERSON ID="4335">Marielle De Sarnez</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0151">Zadeva: Tunizija - o členu 61a kazenskega zakonika</OBJECT><CONTENT><PARA>Tunizijska poslanska zbornica je 15. junija 2010 sprejela novo spremembo člena 61a kazenskega zakonika, ki obravnava kršenje tunizijske zunanje varnosti. Člen 61a trenutno kriminalizira stike „z agenti tujih sil, da bi se spodkopale vojaške ali diplomatske razmere v Tuniziji“. Tunizijci so lahko za to kaznivo dejanje obsojeni na do 20 let zapora, z minimalno kaznijo petih let. Nova zakonodaja določa, da bo kaznovan vsak Tunizijec, ki vzpostavi stike z agenti, institucijo ali organizacijo tuje države, da bi ogrozil „življenjske interese Tunizije“ in njeno „gospodarsko varnost“.</PARA><PARA>Kazenski zakonik je bil spremenjen, da bi kriminaliziral aktiviste na področju človekovih pravic zaradi njihove zagovorniške dejavnosti. Spremembe se zlasti osredotočajo na zagovornike človekovih pravic, ki so se pred kratkim srečali z evropskimi uradniki in poslanci zaradi zaskrbljujočih podatkov o razmerah v Tuniziji v času, ko se EU pogaja o krepitvi odnosov s to državo.</PARA><PARA>Poleg tega je tunizijska vlada zamrznila sredstva EU za neodvisne organizacije civilne družbe, natančneje od leta 2006 za Tunizijsko ligo za obrambo človekovih pravic (Tunisian League for the Defence of Human Rights) in od februarja 2010 za Tunizijsko demokratično žensko zvezo (Tunisian Democratic Women’s Association).</PARA><PARA>Ali Svet meni, da nove zakonodajne določbe nasprotujejo členu 2 pridružitvenega sporazuma med Tunizijo in EU iz leta 1995, ki določa, da je vodilo za domačo in mednarodno politiko obeh strani spoštovanje demokratičnih načel in temeljnih pravic, ter da je sprejetje teh določb ovira za krepitev odnosov med EU in Tunizijo?</PARA><PARA>Katere konkretne ukrepe namerava sprejeti Svet, da bi zagotovil učinkovito uporabo evropskih sredstev?</PARA><PARA>Kakšna je strategija Sveta za Tunizijo na področju človekovih pravic glede na končno izjavo pridružitvenega sveta EU–Tunizija z dne 11. maja 2010?</PARA></CONTENT></QUEST>