<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0175">O-0175/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96780">Monika Hohlmeier</PERSON>, <PERSON ID="28120">Simon Busuttil</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0175">Zadeva: Pridobitev informacij o stroških pregledovanja prošenj prosilcev za azil v državah članicah</OBJECT><CONTENT><PARA>Komisija je 8. septembra 2010 Parlamentu in Svetu predložila poročilo o izvajanju Direktive 2005/85/ES z dne 1. decembra 2005 o minimalnih standardih glede postopkov za priznanje in odvzem statusa begunca v državah članicah (KOM(2010)0465). Iz poročila je jasno, da je potrebna prenova Direktive 2005/85/ES. Dejansko so postopki v različnih državah članicah zelo neskladni, zaradi česar prihaja do velikih razlik v kakovosti sprejema prosilcev za azil.</PARA><PARA>V poročilu Komisija trdi, da bi lahko predhodna obravnava omogočila hitrejšo identifikacijo oseb, ki izpolnjujejo pogoje za azil, kar bi pripeljalo do znatnih prihrankov. Na tehničnem sestanku 29. septembra 2010 je Komisija priznala, da nima konkretnih podatkov iz držav članic o finančnih stroških (tolmači, pravna pomoč itd.) izvajanja direktive iz leta 2005. Podatki o teh stroških so bistveni za zanesljivo in natančno ocenitev prihrankov ali dodatnih stroškov na dolgi rok.</PARA><PARA>Ali je Komisija prosila države članice za podatke o pričakovanih stroških uvedbe brezplačne pravne pomoči na prvi stopnji?</PARA><PARA>Ali se Svet zavezuje, da bo Komisiji in Parlamentu dal podatke o stroških pregledovanja prošenj prosilcev za azil v državah članicah?</PARA></CONTENT></QUEST>