<QUEST><TI><TI-INTRO>USTNO VPRAŠANJE <QREF QID="H-2009-0446">H-0446/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96750">François Alfonsi</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0446">Zadeva: Pobuda, da bi Mednarodna pomorska organizacija Bonifacijev preliv, ki se &quot;uporablja za mednarodno plovbo&quot;, uvrstila v drugo kategorijo</OBJECT><CONTENT><PARA>Območje Bonifacijevega preliva, naravne ožine med Korziko in Sardinijo, je za pomorsko plovbo nevarno. </PARA><PARA>Francija in Italija sta leta 1993 prepovedali prehod ladij, ki plujejo pod njunima zastavama in prevažajo škodljive ali za okolje obremenjujoče proizvode, čez to območje. Zaradi tega je danes promet skozi ožino redek in z ekonomskega vidika zanemarljiv. Dovolj pa bi bil le en brodolom ladje, ki ne bi bila ne francoska ne italijanska in bi prevažala nevaren tovor, kot sta bili denimo Erika (malteška zastava) ali Prestige (bahamska zastava). </PARA><PARA>Bonifacijev preliv namreč spada med „ožine, ki se uporabljajo za mednarodno plovbo“ in se zato zanj uporablja pravilo prostega tranzita tovornih ladij brez omejitev. S tem se ohranjajo razmere, ki so potencialno zelo nevarne in nimajo prave ekonomske protivrednosti. Ta status ni upravičen in je v nasprotju z načrtovano zaščito obsežnega morskega območja – mednarodnega sardinsko-korziškega morskega parka. </PARA><PARA>Ali bi se Komisija pridružila pobudam, ki sta jih sprožili Francija in Italija, da bi Mednarodna pomorska organizacija Bonifacijev preliv uvrstila v drugo kategorijo?</PARA></CONTENT></QUEST>