<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000077">O-000077/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000077">Zadeva: Prenova madžarske ustave</OBJECT><CONTENT><PARA>Madžarske oblasti so Parlamentu predložile osnutek ustave, ki med drugim omejuje pooblastila ustavnega sodišča; spreminja trajanje mandata članov ustavnega sodišča, predsednika računskega sodišča in guvernerja centralne banke; opredeljuje zakonsko zvezo in družino na način, ki izključuje enostarševske družine, zunajzakonske zveze in istospolne pare; prepoveduje diskriminacijo, razen na podlagi spolne usmerjenosti, starosti in genetskih značilnosti; odloča, da je „življenje zarodka“ „zaščiteno od trenutka spočetja“; ukinja in združuje organe za človekove pravice; vsebuje verska sklicevanja na krščanstvo in njegovo vlogo pri ohranjanju madžarske nacionalne zavesti; predvideva možnost, da bi mladoletnikom ali njihovim materam dodelili dodatne glasove. Prenovi ustave nasprotujejo opozicijske stranke in nevladne organizacije, ki so kritizirale nepreglednost postopka, pomanjkljivost posvetovanj, natrpan urnik ter, z vidika vsebine, odpravo demokratičnega sistema zavor in ravnovesij. Evropska komisija za demokracijo skozi pravo (Beneška komisija) je madžarske oblasti pozvala, naj povečajo prožnost, odprtost ter pripravljenost za sklepanje kompromisov, ter pripravila priporočila, Parlamentarna skupščina Sveta Evrope pa je madžarske oblasti 25. marca pozvala, naj objavijo celovito mnenje. Osnutek ustave naj bi bil predvidoma sprejet v drugi polovici aprila.</PARA><PARA>Ali Svet spremlja postopek prenove madžarske ustave ter preverja, ali so predlagane spremembe v skladu s pogodbami in pravom EU, zlasti s členi 2, 6 in 7 Pogodbe o EU, ter s skupnimi demokratičnimi ustavnimi načeli? Kakšna je njegova ocena in katere ukrepe bo sprejel? Ali meni, da bi utegnilo zaradi teh sprememb priti do tveganja za diskriminacijo na podlagi narodnostne in etnične pripadnosti, spolne usmerjenosti, vere ali prepričanja ali do kršitev načela enake obravnave? Ali bo pozval madžarske oblasti, naj počakajo mnenje Beneške komisije ter pred sprejetjem osnutka ustave izpolnijo njena priporočila?</PARA></CONTENT></QUEST>