<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000009">O-000009/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="38420">Cristian Silviu Buşoi</PERSON>, <PERSON ID="96873">Jürgen Creutzmann</PERSON>, <PERSON ID="28266">Sophia in 't Veld</PERSON>, <PERSON ID="28244">Wolf Klinz</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="28223">Andreas Schwab</PERSON>, <PERSON ID="4275">Hans-Peter Mayer</PERSON>, <PERSON ID="96674">Anna Maria Corazza Bildt</PERSON>, <PERSON ID="28275">Małgorzata Handzlik</PERSON>, <PERSON ID="96884">Philippe Juvin</PERSON>, <PERSON ID="1913">Evelyne Gebhardt</PERSON>, <PERSON ID="4294">Heide Rühle</PERSON></TI-AUTHOR></TI><OBJECT OBJID="OBJ000009">Zadeva: Madžarski posebni krizni davek v maloprodajnem sektorju</OBJECT><CONTENT><PARA>Madžarska vlada je 18. oktobra 2010 sprejela poseben krizni davek za maloprodajni sektor, ki ima že zaradi svoje strukture škodljive posledice za tuja podjetja in bi utegnil ogroziti pravico do ustanavljanja, lahko pa bi ga šteli celo za nezakonito državno pomoč.</PARA><PARA>Kakor je ta davek strukturiran zdaj, gre dejansko za znatno finančno breme za tuje trgovce na drobno, ne bremeni pa njihovih madžarskih konkurentov, ki poslujejo kot franšizne mreže, ne združujejo pa prometa v vsej mreži. Na ta način najvišji davek velja samo za tuja podjetja, s tem pa je kršena zakonodaja EU in se diskriminirajo različni poslovni modeli. Selektivna narava tega davka je veliko močneje vplivala na velika tuja podjetja, s tem pa je prišlo do neenakih konkurenčnih pogojev za tuja in domača podjetja in bi utegnilo pomeniti tudi kršenje pravil o državni pomoči. </PARA><PARA>Več kot leto dni po uvedbi tega posebnega davka so razmere za trgovce na drobno na Madžarskem še vedno enake, saj plačujejo visoke stroške tega diskriminatornega davka. Glede na povedano bi morala Komisija kot varuhinja temeljnih pogodb končati te protekcionistične ukrepe, saj je v tem času spoštovanje pravil notranjega trga pomembnejše kot kdajkoli prej; k temu je pozval tudi Parlament v svoji resoluciji o bolj učinkovitem in poštenem maloprodajnem trgu z dne 5. julija 2011 (<ANCHOR ID="1" FAMILY="TA" TYPE="P7-TA" YEAR="2011" NUMBER="0307">P7_TA(2011)0307</ANCHOR>).</PARA><PARA>1.  Ali Komisija meni, da gre pri tem davku za kršitev prva EU in za diskriminacijo med različnimi poslovnimi modeli, in če da, kako je ukrepala proti temu?</PARA><PARA>2.  Ali je Komisija pridobila dodatne informacije od madžarskih oblasti, ki so potrebne za oceno skladnosti tega posebnega davka z zakonodajo EU?</PARA><PARA>3.  Ali bo Komisija podrobneje preučila ta davek glede na določbe o državni pomoči, da bo uredila sedanje znatno konkurenčno neravnovesje?</PARA><PARA>4.  Kateri bodo naslednji ukrepi Komisije? Ali lahko posreduje natančen časovni razpored teh preiskav?</PARA></CONTENT></QUEST>